|  |
| --- |
|  |
| 1 [https://ctext.org/more.gif](https://ctext.org/wiki.pl?if=gb&chapter=150302) | 欽定大清一統志卷一百八十五漢中府一 |
| 2 [https://ctext.org/more.gif](https://ctext.org/wiki.pl?if=gb&chapter=493619) | 欽定大清一統志卷一百八十五漢中府在陜西省治西南一千七十里東西距八百十里南北距六百五十里東至興安州石泉縣界三百十里西至甘肅階州界五百里南至四州保寜府南江縣界一百四十里北至鳯翔府寳雞縣界五百十里東南至興安州紫陽縣界三百二十里西南至四川保寜府廣元縣界三百四十里東北至西安府盩厔縣界三百六十里西北至甘肅秦州兩當縣界四百八十里自府治至 京師三千五百里 |
| 3 [https://ctext.org/more.gif](https://ctext.org/wiki.pl?if=gb&chapter=493619) | 分野天文井鬼分野鶉首之次建置沿革禹貢梁州之域春秋時為蜀地戰國初秦楚之境後屬秦置漢中郡史記秦恵王十三年攻楚漢中取地六百里置漢中郡常璩華陽國志周報王二年秦恵文王置郡因水名也漢初為漢國後仍為漢中郡屬益州後漢因之三國屬蜀杜佑通典後漢末張魯改漢中為漢寜魏武復曰漢中郡後蜀先主有其地以為重鎮魏景元四年克蜀兼置梁州王●晉書魏末克蜀分廣漢巴涪陵以北七郡為梁州治沔陽晉因之晉書地里志太始三年立梁州於漢中南鄭宋書州郡志李氏據梁益江左於襄陽僑立梁州李氏滅復舊東晉隆安中又僑置秦州宋齊因之梁天監三年入於魏曰梁州漢中郡太同初還屬梁西魏廢帝元年復克之隋開皇三年郡廢大業三年州廢改為漢中郡唐武徳初復曰梁州置總管府舊唐書地理志武徳七年改總管為都督貞觀六年廢都督府八年又置十七年又罷顯慶元年復置開元十三年改曰襃州二十年復故舊唐書地理志開元二十一年分置山南西道採訪使理梁州天寳初曰漢中郡乾元初復曰梁州興元元年升興元府為山南西道節度使治唐書方鎮表至徳元載置山南西道防禦守捉使廣徳元年升為節度使治梁州尋降為觀察使建中元年復升為節度使興元元年節度使兼興元尹五代屬蜀馬端臨文獻通考王蜀改興元府為天義軍後復故宋曰興元府漢中郡山南西道節度為利州路治紹興十四年分為利州東路治王象之輿地紀勝利州東西路乾道四年合為一淳熙二年復分三年復合五年復分紹熙五年復合慶元二年復分嘉定三年復合十一年復分尋復合元為興元路屬陜西行省明洪武三年改為漢中府九年屬陜西布政使司 |
| 4 [https://ctext.org/more.gif](https://ctext.org/wiki.pl?if=gb&chapter=493619) | 本朝因之●陜西省領州一縣八南鄭縣附郭東西距五十里南北距一百六十里東至城固縣界二十里西至褒城縣界三十里南至四川保寜府南江縣界一百九十里北至褒地縣界二十里東南至保寜府通江縣界一百二十里西南至保寧府巴州界一百九十里東北至城固縣界四十里西北至褒城縣界二十里本秦南鄭邑漢置縣為漢中郡治後漢至南北朝因之隋為漢川郡治唐為興元府治宋因之元為興元路治明為漢中府治 本朝因之褒城縣在府西北四十里東西距五十五里南北距三百四十里東至南鄭縣界二十五里西至沔縣界三十里南至四川保寜府南江縣界二百里北至鳯縣界一百四十里東南至南鄭縣界二十里西南至寜羌州界一百八十里東北至城固縣界六十里西北至沔縣界七十里古褒國漢置褒中縣屬漢中郡為都尉治後漢因之晉義熙中改曰苞中劉宋省後魏永平四年復置褒中縣兼置褒中郡隋開皇初郡廢改縣曰褒內仁夀元年又改褒城屬漢川郡義寜二年又改褒中唐貞觀三年復曰褒城屬興元府宋因之元屬興元路明屬漢中府之本朝因城固縣在府東少北七十里東西距六十里南北距二百二十里東至洋縣界十里西至南鄭縣界五十里南至西鄉縣界七十里北至鳯縣界一百五十里東南至西鄉縣界五十里西南至南鄭縣界四十里東北至洋縣界六十里西北至南鄭縣界四十里漢置成固縣屬漢中郡後漢及晉因之劉宋曰城固齊及後魏因之隋屬漢川郡唐武徳二年改曰唐固貞觀二年復故屬興元府宋因之元屬興元府明屬漢中府 本朝因之洋縣在府東一百二十里東西距二百里南北距一百六十里東至興安州石泉縣界一百六十里西至城固縣界四十里南至西鄉縣界六十里北至西安府盩厔縣界一百里東南至西鄉縣界九十里西南至西鄉縣界七十里東北至盩厔縣界二百四十里西北至城固縣界八十里漢成固縣地晉置興道縣屬漢中郡劉宋廢後魏延昌三年置興勢縣屬晉昌郡西魏分置儻城郡隋開皇初郡廢縣屬漢川郡唐初屬洋州貞觀二十三年改曰興道天寳十五載移洋川郡來治乾元初復改郡曰洋川屬山南西道光啟元年兼置武定軍節度使五代時孟蜀改曰源州宋初復曰洋州洋川郡景祐四年改軍曰武康元至元二年以州治興道縣省入屬興元路明初降州為縣屬漢中府 本朝因之西鄉縣在府東南二百四十里東西距二百二十里南北距五百三十里東至興安州石泉縣界一百二十里西至城固縣界一百里南至四川逹州大平縣界五百里北至洋縣界三十里東南至興安州紫陽縣界一百里西南至四川保寜府通江縣界四百里東北至石泉縣界一百二十里西北至洋縣界六十里漢成固縣地三國漢置南鄉縣晉改曰西鄉屬漢中郡宋齊因之後魏改置豐寕縣兼置洋州及洋川郡隋開皇中郡廢大業初州廢縣復曰西鄉屬漢川郡唐武徳初復於縣置洋州元寳初曰洋州郡十五載徙郡治興道以西鄉屬焉宋亦屬洋州元屬興元路明屬漢中府 本朝因之鳯縣在府西北三百八十里東西距一百七十里南北距三百里東至鳯翔府寳雞縣界一百十里西至甘肅秦州兩當縣界六十里南至褒城縣界二百三十里北至秦州清水縣界七十里東南至褒城縣界二百三十里西南至沔縣界一百七十里東北至寳雞縣界一百十里西北至秦州兩當縣界七十里漢置故道縣屬武都郡後漢及晉因之永嘉後没於氐羌後魏太和元年改置凉泉縣兼固道郡尋改縣曰梁泉孝昌中又置南岐州西魏廢帝三年改州曰鳯州郡曰歸真隋開皇初郡廢大業三年改州為河池郡唐武徳初復為鳯州天寳初曰河池郡乾元初仍曰鳯州屬山南西道光啟二年置感義軍節度使乾寕四年改曰昭武軍五代初屬岐後屬蜀改軍曰武興宋仍曰鳯州河池郡屬秦鳯路元至元五年以州治梁泉縣省入屬興元路明初降州為縣屬漢中府本朝因之寜羌州在府西南二百八十里東西距三百九十五里南北距一百八十里東至沔縣界一百二十里西至四川龍安府平武縣界二百七十五里南至四川保寕府廣元縣界七十里北至沔縣界一百十里東南至保寜府南江縣界二百五十里西南至保寕府廣元縣界六十五里東北至沔縣界一百五里西北至甘肅階州文縣界一百二十里漢廣漢郡葭萌縣地晉為梓潼郡晉夀縣地隋為義成郡緜谷縣地唐武徳四年分置三泉縣兼置南安州八年州廢縣屬梁州天寳元年改屬漢中郡宋乾徳三年以縣直隸京師至道二年建為大安軍三年軍廢縣仍屬京師紹興三年復置大安軍屬利州路元初為大安州至元二十年降州為大安縣屬沔州又省三泉縣入之明初省大安入沔縣改置寧羌衛成化二十二年升為寧羌州屬漢中府 本朝因之沔縣在府西一百十里東西距一百里南北距一百七十里東至褒城縣界六十里西至畧陽縣界四十里南至寕羌州界七十里北至鳯縣界一百里東南至褒城縣界六十里西南至寕●州界七十里東北至褒城縣界五十里西北至畧陽縣界六十里漢置沔陽縣屬漢中郡後漢晉及宋齊皆因之後魏柝置嶓冡縣並屬華陽郡隋初省沔陽縣大業初改嶓冡曰西縣屬漢川郡唐武徳三年於縣置褒州八年州廢縣屬梁州宋乾徳中以縣直●京師後屬興元府至道二年改屬大安軍三年還屬興元府元初屬沔州至元二十年省西縣入畧陽改置鐸水縣移沔州來治後又改省鐸縣入州明初改州為沔縣屬漢中府成化二十二年改屬寜羌州 本朝仍屬漢中府畧陽縣在府西北二百九十里東西距二百四十里南北距二百十里東至沔縣界一百三十里西至甘肅階州界一百十里南至寜羌州界八十里北至甘肅秦州徽縣界一百三十里東南至寕羌州界四十里西南至階州界一百六十里東北至沔縣界一百三十里西北至階州成縣界一百六十里漢置沮縣屬武都郡後漢及晉因之永嘉後没於氐羌宋昇明元年楊氏自號為武興國後魏正始三年置武興鎮尋改置東葢州及武興郡武興縣正尤後復没於氐梁大同初復曰東益州及武興縣王國西魏大統十一年復曰東益州廢帝二年改州曰興州郡曰順政大業二年復曰順政郡唐武徳初復為興州天寳初復曰順政郡乾元初仍曰興州屬山南西道天佑三年置興文節度使五代屬蜀宋仍曰興州順政郡屬利州路紹興十四年分置利州西路治此開禧三年改州曰沔州縣曰畧陽嘉定三年仍屬利州路元至元十四年改屬廣元路二十年移沔州治鐸水縣以畧陽縣屬焉明初屬漢中府成化二十二年改屬寜羌州 本朝仍屬漢中府 |
| 5 [https://ctext.org/more.gif](https://ctext.org/wiki.pl?if=gb&chapter=493619) | 形勢東接南郡南接廣漢西接隴西隂平北接秦川華陽國志秦之坤蜀之艮連高夾深九州之險唐歐陽詹棧道銘序氐羌接軫為威禦之鎮寰宇記秦蜀出入之衝宋文同集前瞰三秦後蔽巴鎮宋孫道夫奏議 |
| 6 [https://ctext.org/more.gif](https://ctext.org/wiki.pl?if=gb&chapter=493619) | 風俗其民質直好義士風樸厚有先民之遺華陽國志質樸無文不甚趍利性嗜口腹多事畋漁好祀鬼神尤多忌諱隋書地理志俗多醇謹不尚浮華寰宇記君子精敏小人勇悍元一統志 |
| 7 [https://ctext.org/more.gif](https://ctext.org/wiki.pl?if=gb&chapter=493619) | 城池漢中府城周九里有竒門四濠廣十丈宋嘉定十三年築 本朝順治康熙中兩修乾隆三十年重修褒城縣城周四里冇奇門四明●治十二年土築正徳四年磚甃本朝康熙二十六年修乾隆十二年重修城固城縣周七里有奇門四濠廣二丈明正徳七年因舊址改築十本朝康熙四十六年修乾隆 四年重修洋縣城周七里有奇門五濠廣三丈宋熈寜中築修本朝順治康熙中屢修乾隆三十一年重修西鄉縣城周六里有奇門四元末築明正徳八年於東門外増築新城濠廣三丈 本朝順治七年康熙五十五年乾隆十三年俱重修鳯縣城周四里有奇門三元至元二十八年築 本朝順治十一年修乾隆三十年重修寜羌州城周四里有奇門四因河為池明洪武四年築 本朝雍正八年修乾隆二十四年重修沔陽城周三里有奇門三明洪武四年築 本朝康熙三年乾隆三十年俱重修畧陽縣城周五里門四明正徳六年築四本朝順治十一年康熙二十年乾隆三十一年俱重修 |
| 8 [https://ctext.org/more.gif](https://ctext.org/wiki.pl?if=gb&chapter=493619) | 學校漢中府學在府治西南元至元六年建数本朝康熙二十五年重修入學額 二十名南鄭縣學在府學西明成化九年自縣治東南移建 本朝康熙二十三年重修入學額數十五名褒城縣學在縣治西南明洪武五年建十本朝康熙中兩修入學額數二名城固縣學在縣治東南宋崇寕二年建名本朝屢經修葺入學額數十五洋縣學在縣治西北隅明嘉靖九年自城東遷建 本朝康熙中屢修入學額數十五名西鄉縣學在縣治東明正統十四年建名本朝屢經修葺入學額數十二鳯縣學在府治東明洪武四年建入學額數八名寜羌州學在州治西北羊鹿坪明正統四年建於舊衛治西北改本朝康熙四十二年遷於城東南雍正二年 建今所入學額數十二名沔縣學在縣治西明洪武四年建入學額數十二名畧陽縣學在縣治北明正徳十四年建入學額數八名漢南書院在府城內乾隆三年建又諸州縣皆建有義學户口原額人丁一十萬六千二百一又滋生人丁九百七十二 屯丁二千一百六十九滋生屯丁二百一十四 |
| 9 [https://ctext.org/more.gif](https://ctext.org/wiki.pl?if=gb&chapter=493619) | 田賦田地七千四百五十一頃五十四畆六釐零額徴地丁銀六萬二千九百九十九兩五錢六分五釐零粮二百七十八石九斗五合零零屯田三千六百六十四頃四十五畆八分三釐 額徵地丁銀一萬六千二百六十兩六錢八分五釐零 |
| 10 [https://ctext.org/more.gif](https://ctext.org/wiki.pl?if=gb&chapter=493619) | 山川龍岡山在南鄭縣西華陽國志龍岡北臨漢水南帯亷津隋書地理志南鄭有龍岡山輿地紀勝山在縣西十里相傳梁天監中有龍鬬於此中梁山在南鄭縣西唐書地理志南鄭有中梁山輿地紀勝山在縣北十三里漢中紀云以其鎮梁州之中故名府志在縣西十五里褒城縣南三十五里南麓有玉女洞溪水自山峽下㵼懸如瀑布又數步有水湧出為玉女泉合溪水灌田縣志從山南入褒城有三道東曰猴子嶺中曰土地埡西曰石梯口石路崎嶇迤西孤峰特立者曰大孤山又西峙立兩河口者為小孤山峩公山在南鄭縣南宋元嘉十年楊難當焚掠漢中南漢中大守蕭承之自下桃進據峩公山擊賊敗之其後梁土民思承之功於峩公山立廟祭祀漢山在南鄭縣南接褒城縣界亦名天池山寰宇記南鄭縣天池山上有池方二十里冬夏不竭輿地紀勝漢山在南鄭西南二十里四峯八面南接巴山上冇池水即天池也大巴山在南鄭縣南接西鄉縣界亦名巴嶺山水經注亷水出巴嶺山元和志巴嶺在南鄭縣南一百九里旁臨漢江與三峽相接山南接古巴國舊志在縣南一百九十里西鄉縣西南一百五十里綿亘數百里冬夏積雪中包孤雲兩角米倉諸山南接四川巴州界又小巴山在西鄉縣西南二十五里米倉山在南鄭縣南一名玉女山唐書地理志南鄭有玉女山寰宇記仙䑓山一名玉女山在南鄭縣南一百九十里上有古城三門不可登山下時聞鐘磬之聲道家開山經云仙人玉女所居之地輿地勝記仙臺山一名米倉山與大巴山相連有韓信廟及截賢嶺云蕭何追韓信至此府志米倉山在縣西南一百四十里何追韓信按輿地紀勝大安軍有韓溪水俗傳蕭之此故名韓溪即寒水今在寜羌州西南距米倉絶逺此必流傳之譌附辨於此寶山在南鄭縣北輿地紀勝在縣北十餘里舊傳山中得寶珠因名天臺山在南鄭縣北輿地紀勝在縣北四十餘里山頂平坦如臺府治坐其岡脉山泉可谷石皆堅潤有金星可作硯俗號石碑谷谷中流溉田上有楞伽谷又冇佛子潭飛泉流注數百尺下為深淵王子山在南鄭縣北五十里距天䑓山二里峯巒㧞削如峭㧞列畫屏相近有七峰山七峰幞頭山在南鄭縣輿地紀勝在縣東南一百里以形似名梁州山在南鄭縣東南亦名梁山寰宇記爾雅云梁山晉望也又南方之美者有梁山之犀象焉州因山名輿地紀勝山在縣東南一百八十里其西與孤雲兩角諸山相接大山四圍其中三十里許甚平曠或云古梁州治也鶴騰山在南鄭縣西南四十五里輿地紀勝相傳有仙人於此乘鶴騰去因名府志鶴騰巖在褒城縣南五十五里左右三巖相接狀如畫屏巖半有石洞三深邃巨測鶴騰泉下注此巖如瀑布焉玉京山在南鄭縣西南四十餘里一峯突出青銼山在南鄭縣西南五十里輿地紀勝山多杉檜頂有一石如銼因名府志在褒城縣南九十里黄牛山在南鄭縣西南魏書地形志華陽有黄牛山寰宇記山在南鄭縣西南五十里有石黄色逺望如牛下有黄牛川十道記黄牛川有再熟之稻土人愛之府志山在縣西南三十里旱山在南鄭縣西南漢書地理志南鄭縣早山池水所出水經注山下有祠列石十二不辨其由盖社主之流百妵時祈禱焉寰宇記山在縣西南二十里旁有石牛十二頭盖秦恵王所造以鎮蜀者輿地紀勝一名●山府志旱山在縣西南六十五里寳頂山在南鄭縣西南七十里輿地紀勝與青銼山相接上生芝草府志謂之寳鼎山籠葢山在南鄭縣西南七十里輿地紀勝在縣西南八十里其南與巴山接府志老者河河源出此金華山在南鄭縣西南輿地紀勝在縣西南七十里與巴山相接其上峭峯特起左右環遶旁有數泉合為一池府志在褒城縣南九十里山有三峯一名三教山山半冇洞有泉流經洞前直下溉田又南五里為雙乳山兩山並峙孤雲山在南鄭縣西南輿地紀勝在亷水縣東南一百七十里相連者曰兩角山山頂髙峻冇兩峯古語云孤雲兩角去天一握府志孤雲山在褒城縣南一百二十里亦名兩角山通巴州其路險峻三日而逹於山頂絶髙處謂之孤雲聴山在南鄭縣西北水經注壻水北發聴山輿地紀勝山在南鄭縣西北二十七里西抵壻水小溪牛頭山在褒城縣唐書地理志褒城縣有牛頭山寰宇記山形如牛頭髙百仭雲覆如笠即兩故彼人亦號為戴笠山縣志在縣西二十五里下冇靈液泉天池山在褒城縣南四十五里上有穴曰風洞春夏多風秋冬白氣上騰亦名氣眼立石山在褒城縣南八十里輿地紀勝東接青銼西連金華府志山頂有大石壁立因名玉映山在褒城縣南一百二十里明嘉靖中始開有石竇曰麒麟洞可以禱兩連城山在褒城縣北二里下臨褒水有十二峯連接如城壘皆平曠可居土人謂之十二連城峯各有池下有黒溝泉東麓有龍潭雞翁山在褒城縣北入谷十五里即連城後山延據龍江突起髙峯狀類雞冠因名徐●稽神録唐温造為興元節度赴任將近漢中大雨平地水尺許不可進乃禱雞翁山神疾風驅雲即時晴霽肅宗聞其事封山神為侯七盤山在褒城縣北唐元稹詩迤邐七盤路坡陀數丈城縣志山在縣北十里雞頭闗下自北南上盤廻七轉由此入連雲棧最為險峻下有穴如斗大曰魚洞衙嶺山在褒城縣北漢書地理志褒斜水出衙嶺山寰宇記山在縣西北九十八里府志有馬道山在縣北九十里馬道驛西又鳯凰山在馬道驛東北山連兩翼形如飛鳯又名大白山又石笋山在縣 北一百二十里馬道驛迤西下有鳯潭四州山在褒城縣北入斜谷一百三十里與武闗驛對山髙聳登其頂望見古褒沔洋鳯四州因名女郎山在褒城縣西南水經注漢水南有女郎山上有女郎冡裁有墳形山上直路下出不生草木世人謂之女郎道下有女郎廟及●衣石言張魯女也有小水北流入漢謂之女郎水隋書地理志山褒城有女郎山輿地紀勝俗呼姑子山縣志有雙在縣西南八十里兩山横列峯巒峻麗相似又十里為馬鞍山山麓有泉東流入亷水華山在褒城縣西南一百十里根盤百里許有洞髙大深邃內有秋水相近曰寶頂山皆能興雲布雨又南二十里為仙䑓山同鼎山在褒城縣東北十五里西瞰黒龍江東連漢王山三峯鼎峙故名崖半有飛虎洞迤南與釣魚䑓對者曰鐵屏崕山後峯巒起㐲亘三十餘里箕山在褒城縣西北後漢建武四年公孫述將程馬出屯陳倉馮異迎擊破之馬退走漢川異追戰於箕谷三國漢建興六年諸葛亮揚聲由斜谷道取郡使趙雲鄧芝為疑軍據箕谷輿地紀勝箕山在縣北十五里上有池四時不涸俗號秦王獵池山內有穴號丙穴有谷號道人谷即鄭子真隠處雲霧山在褒城縣西北七十里絶頂有崖髙百丈横數十歩縣境諸山此為最髙有水㢃如龍黑白各四有泉流於其下其北界東西横截者為横當山雲夣山在褒城縣西北俗名觀山最髙處有雲䑓觀觀東一里曰飛仙崖石峯壁立髙三百五十五文崖下曰白龍洞深數歩下有石池水自上滴入不溢不涸又西三里有青龍洞深丈餘亦有石池三水亦自上滴入從洞口流出後有聖水洞石井深丈餘水從底峽中出石籌山在城固縣西四十里天池山在城固縣南三十里頂有池水曰天河四時不涸嵗旱祈雨輙應通闗山在城固縣北水經注壻水逕通闗勢南山髙百餘丈上有邱如城方五里濬塹三重髙祖北定三秦蕭何守漢中欲俢北道通闗中故名謂之通闗摯元和志通闗山在縣東北九里府志在縣北三十里慶山在城固縣北三十五里峯頂有烽堠遺址西南三里有赤土坡其土色赭周圍十五里亦名赤坂桃林山在城固縣北四十里九真山在城固縣北輿地紀勝在縣北五十里道家謂太白山南六百里與三嵎相接有大峯上有九真玉井馬盤山在城固縣北一百里巍然髙聳形如卧馬陂陀縈紆二十餘里內有清溪三道少年山在城固西南四十里西枕沙河路通西鄉及四川通江縣俗傳彭祖祈年於此因名上有彭祖廟辟穀山在城固縣東北三十里中多産藥物俗傳張良辟穀於此斗山在城固縣西北寰宇記在縣南石五里周地圖記云斗山上下有穴道家開山經云斗山凡五穴通崑崙隴山武當青城長安府志斗山在縣西北二十里脉自三嵎山迤邐西南廻轉東向聳起一峯與三嵎山對峙形似斗杓因名山後有三石洞壻水自北来繞山東出五門堰在焉山上有砦明初下漢中傳友徳襲木槽闗攻斗山砦即此浮遊山在城固縣西北三十里東西兩山並峙亦曰仗牛山三嵎山在城固縣西北寰宇記三嵎谷在縣西十九里周地理記云三嵎山上有三峯如覆鼎足輿地記勝山在縣西北四十里髙聳萬仭中多靈藥龍亭山在洋縣東後魏置龍亭縣於此輿地紀勝有赤坂在洋州東二十里龍亭山色甚赭蜀漢建興八年魏曹真張郃司馬懿侵漢武侯次於城固赤坂以待之即此蒿平山在洋縣東六十五里山腹有靈湫雞子山在洋縣南五里亦名祈子山下瞰漢江東枕大沙河峯巒兀然聳峙蕎麥山在洋縣南四十里明景泰中有妖僧定山據此作亂牛頭山在洋縣北五里輿地紀勝又有彌陀山念佛巖明統志巖下有潭面如碧鏡府志念佛巖在縣北十五里興勢山在洋縣北後漢建安二十四年先主營與魏將夏侯淵張郃相拒於興勢作後主延熙七年魏將曹爽侵漢中鎮將王平遣劉敏據興勢拒之魏書地形志龍亭縣有鎮勢山即興勢山也亦謂之興勢坂水經注小城固城北百二十里有興勢坂諸葛亮出洛谷戍興勢置烽火樓處處通照元和志山在興道縣北二十里寰宇記在縣西北四十三里今郡城所枕形如一盆外險而內有大谷為盤道上數里方及四門縣因有興勢之名大龍山在洋縣輿地紀勝在興道縣東北三十八里相接者為小龍山下有大小二龍山白崖山在洋縣北輿地紀勝在興道縣北六十里益水沙溪中山有白石崖因名石䂳山在洋縣北六十里明統志山最髙頂石如䂳府志山有九十四峰寒泉山在洋縣北水經注陽都西有寒泉嶺王存九域志漢中記云仙人李八百居此山崖間有泉湧出故名府志山在縣北一百二十里華陽山在洋縣北一百四十里舊置華陽縣以此女冠山在洋縣北輿地紀勝在真符縣比一百七十里上有石壁卓然瑩净石內有女仙之狀舊志潜水出此太白山在洋縣東北即終南山也唐書地理志真符縣有太白山輿地紀勝山去真符縣四百五十里面隸鳯翔背屬真符唐天寳中得玉册於此明統志山在洋縣東北五百里闗中謂之南山漢中謂之北山酆都山在洋縣西北二十五里山脉逺通秦嶺為縣重鎮上冇池二深各六七尺其一冬夏不涸石柱山在洋縣西北一百里山頂有石如柱又有石盤中常注水鐵城山在西鄉縣東三十里一曰鐵䋲山相近有金牛山亦名牛嶺山樓山在西鄉縣西五十里山形如樓神山在西鄉縣西七十里又石人山在縣西一百里上有石如人雲亭山在西鄉縣南八里唐書地理志西鄉縣有雲亭山輿地紀勝圖經云山連巴嶺五百里崖谷險峻因山興雲其狀如亭故名皁軍山在西鄉縣南五十里一名皁軍山上有擂鼓臺相傳宋呉玠駐兵處席帽山在西鄉縣南輿地紀勝在縣南平定鄉去縣一百五十里冇石龍洞深五百餘丈府志在縣南平鄉口星子山在西鄉縣南三百里洋水源出此金竹山在西鄉縣南三百五十里白廟山在西鄉縣南寰宇記縣有白廟山山有老子廟文昌山在西鄉縣北五十里又北十五里有望江山午子山在西鄉縣東南二十里一名母子山三峯削立二水環流山嶺有洞四五深不可測風出入有聲謂之風洞亦謂之午子洞又聖水峽在山之東峽中有泉自石穴湧出一日三潮謂之龍泉又飛龍山在午子山左冠朱山在午子山右一名華表山峯巒峭峻鹽水山在西鄉縣東南一百五十里又冨子山在縣東南二百五十里一名父子山歸仁山在西鄉縣東南四百里産茶鷹山在西鄉縣西南四十里龍溪發源於此天池山在西鄉縣西南六十五里上有池又硃沙山在縣西南八十里上有飛泉遊仙山在西鄉縣西南二百五十里香積山在西鄉縣東北輿地紀勝在真符縣東南一百三十里饒風闗南鳯凰山在鳯縣東三里上有鳯嶺一曰鸑鷟山又太白山在縣東六十里有靈湫玉皇山在鳯縣東八十里山極髙寒不生禽鳥絶頂有大石覆如殿宇內有玉皇古象三松山在鳯縣南今名紅石山元和志在梁泉縣南五里寰宇記一名長松山山有三峯並有長松因名縣志又有堡子山在縣南三里上有堡南岐山在鳯縣南十里嶺有竹雲洞有湫池武都山在鳯縣南六十里山有谷出雄黄豆積山在鳯縣北祝穆方輿勝覧山在梁泉縣北一里冲妙先生之别隠淳熙中憲使李大正大書遯跡山三字鐫於山麓府志山在鳯縣北一里一名龍腦山上有消災巖下臨嘉陵江冇張果老洞紫栢山在鳯縣東南寰宇記紫栢坂在梁泉縣東八十五里周地圖記云其山兩頭狀如龍形一名龍如山樹多紫栢方輿勝覧山去梁泉縣七十里中有七十二洞府志在今縣東南一百三十里洞在山嶺石壁峻險人不可到欣雲山在鳯縣西南十五里一名君子山今名倉平山山半有靈恵洞又縣西四十里有馬嶺山九峯山在鳯縣東北五里有九峯攅聚故名御愛山在鳯縣東北三十里方輿勝覧在縣松陵堡之側唐韋莊入蜀記云大散嶺之北僖宗廵幸厯山下愛玩不能去因名紅崖山在鳯縣西北寰宇記燋崖山在黄□故縣西北四十五里舊志今名紅崖山接兩當縣界下為紅崖河嶓冡山在寜羌州北禹貢梁州岷嶓既藝又導嶓冡至於荆山水經注漢中記曰嶓冡以東水皆東流嶓冡以西水皆西流即其地勢源流所歸故俗以嶓冡為分水嶺魏書地形志華陽郡嶓冡縣有嶓冡山漢水出焉元和志嶓冡山在金牛縣東二十八里府志在今州北九十里冡按禹貢嶓冡本梁州山漢志隴西郡西縣有嶓 山水經則在氐道縣攷漢之西縣在今鞏昌府秦州界而氐道不知所在要之皆雍域非梁域至後魏地形志始云嶓冡縣有嶓冡山盖縣本漢沔陽縣地隋為西縣唐為金牛縣宋為三泉縣元為大安縣隋志通典元和志寰宇記元大一統志諸書並云山在此地斯真禹貢嶓冡導漾東流為漢處而嶓冡之在隴西者自為西漢水所出之山與漢沔絶無交渉梁州山當還之梁州地形志所言為得其實月山在寜羌州東一里衆山環拱一山其形如月天臺山在寧羌州東四十里形勢髙聳頂平如䑓亦名天臺嶺下有鐵鎻橋冠山在寜羌州南門外形如紗㡌俗名紗㡌山烽燧山在寧羌州南五里昔人置烽燧於其上又有烽燧山在沔縣治西玉簮山在寧羌州北輿地紀勝山有要嶺亭為一郡登覧之要其後最髙處曰雞冠山今呼為山寨龍頭山在寧羌州東南二十里山巔聳岝狀如龍首舊名馬面山明●治中改今名天池山在寧羌州西南四十里層巒叠嶂逈出羣峯上有池寒氣逼人近視則雷電立至龍洞山在寧羌州西南四十里上有寒泉紅魚時躍烟霞斷續傳有神驅龍於此五丁山在寕羌州東北四十里其峽曰五丁峽亦曰金牛峽俗傳即秦作五石牛紿蜀蜀王令遣五丁開導引牛處峽口懸崖萬仭水自峽中噴薄而出下合漾水為蜀道之最險者峽南兩崖峙立懸崖兩大石東崖為石鼓西崖為石鐘明●治中知州張簡嘗修鑿之龍泉山在寧羌丽東北輿地紀勝在大安軍十餘里温水溪出此半山有泉水湧地中漩沙而出白馬山在沔縣西水經注濜水逕張魯治東水西有山庾仲雍謂之白馬塞寰宇記西縣有白馬山張衡家傳云衡於濜口升仙時乘白馬後人遥望山上往往有白馬往來因名輿地紀勝在西縣西五里臥龍山在沔縣北一里連百丈坡上有●花池池上有臥龍亭相傳諸葛武侯讀書處鐵山在沔縣北漢書地理志沔陽有鐵官輿地紀勝鐵山在縣西北五里多鐵鑛隆興間姚仲置寨於此以禦金兵蓬山在沔縣北輿地紀勝在西縣東北黄沙谷口中有洞穴定軍山在沔縣東南蜀志建安二十四年先主自陽平南渡沔水緣山稍前依定軍山勢作營夏侯淵將兵來争先主命黄忠乗髙攻之斬淵遂有漢中華陽國志定軍山北臨沔水水經注沔陽故城南對定軍山元和志山在西縣東南十里府志在沔縣東南十里兩峯對峙山上平坂可駐萬軍卓筆山在沔縣東南三十五里輿地紀勝在縣西南二十里泥潭谷中一峯削出有如卓筆龍門山在沔縣西南六十里大安軍志龍門山東南去軍城十里潭毒山在沔縣西南八十五里宋紹興二年劉子羽守此又西南十里有普明山大安水出焉武興山在沔縣東北十五里東臨舊州河西接百丈坡元褒州城在此雲濛山在沔縣東北十五里山髙聳常有雲氣濛其上又灌子山在縣東北三十里山下有水流灌田畆白崖山在沔縣輿地紀勝在西縣東北山出靈藥隠者多居焉元一統志在鐸水縣東北十里上有雷公霹靂潭鷹嘴山在畧陽縣東二十七里中有一峯如鷹嘴焉白熊山在畧陽縣東元一統志在畧陽縣北八十里昔有白熊出此龍山在畧陽縣西五里方輿勝覧山形夭矯下有泉水灣環狀如盤龍元一統志謂之盤龍山府志冇三公山在縣西五里厨山在畧陽縣西元和志厨山在鳴水縣南三里崇峻幽深多産木●明統志有厨谷山在畧陽縣南三百里崖穴常興雲霧如厨㸑之狀巾子山在畧陽縣南寰宇記去縣三里山半有洞名珠砂洞方輿勝覧鳯凰山一名巾子山去州一里如鳯之翔元一統志一名三峯山在縣南一里首冠羣山髙聳萬仭寒山在畧陽縣南元一統志在縣南一百里四時常有積雪師子山在畧陽縣北寰宇記在順政縣北五歩元一統志在畧陽縣北五里山形曲曲盤伏狀若狻猊府志有冉家山在縣北三里山形起伏羣峯環拱相傳冉閔生此其山中斷亦名斬斷山八渡山在畧陽縣北十五里四面險阻上下四十里路分三岐山溪交錯林木茂盛武興山在畧陽縣北元和志在順政縣北山多漆及黄蘖寰宇記其山峯巒秀出竹栢參差特為蔚荗方輿勝覧山在沔州西一里古興州城治北葢别一山也府志又有天池在縣北百里上有池方二畆四時不涸浮圖山在畧陽縣東南三里輿地紀勝卓然獨秀狀若浮圖玉女山在畧陽縣東南三十里山峯特立雲霧掩映山半有白石修潔如人形大丙山在畧縣東南界與沔縣接界左思蜀都賦嘉魚出於丙穴注丙穴在漢中沔陽縣有魚穴二所嘗以三月取之丙地名也寰宇記大景小景二山景字本為丙唐諱改並在順政縣東南七十里其山峻崖南北相對髙百餘丈山衣石髪被於崖隂北有穴方圓二丈餘其穴有水潛流土人相傳為丙穴沮水經穴門而過或謂之大丙水每春三月上旬有魚從穴出躍相傳名為嘉魚府志大丙小丙二山在沔縣西北八十里堡子山在畧陽縣東北二里宋時吳曦屯其上故名與斬斷山相連保福山在畧陽縣西北一百十里白水江北落叢山在畧陽縣西北元和志在鳴水縣西北十里出鐡寶子山在畧陽縣西北元統志在長舉縣西半里隔嘉陵江日相傳其山産金寶又有萬仞山在長舉縣後蒼崖架危峯矗雲上有白起寨下枕嘉陵江有闗石鑑山在畧陽縣西北元統志在長舉廢縣東五十餘里巖崖當中一石片方廣尺餘光明可鑑又思宜山在長舉廢縣東八十里髙秀出羣山中産水銀硃砂兼産羢麝雜藥玉泉嶺在南鄭縣輿地紀勝在縣西南三十里下有玉泉舊名薤谷岡白雲嶺在南 |
| 11 [https://ctext.org/more.gif](https://ctext.org/wiki.pl?if=gb&chapter=493619) | 鄭縣輿地記勝在縣東百里相傳嶺上有白雲屯聚因名駱駝嶺在洋縣東輿地紀勝在興道縣東北三十里府志在縣北六十七里饒風嶺在西鄉縣東北一百五十里漢江北岸與興安州石泉縣接界有闗詳見石泉柴闗嶺在鳯縣南一百五十里形勢峻險設闗於下黄土嶺在沔縣西南與寜羌州接界鵓鳩嶺在沔縣東輿地紀勝在西縣東北黄沙谷口飛仙嶺在畧陽縣東南方輿勝覧在沔州東三十里相傳徐佐卿化鶴昇仙之地上有閣道百餘間即入蜀大路元一統志此路舊由西縣過經由沮水宋太平興國五年移改於是嶺府志嶺在縣東南四十里又分水嶺在縣東南八十里嶺下水流分東西因名又走馬嶺在縣西三十里下冇梅泉大唐峯在畧陽縣東南唐尤啟元年邠寧叛將王行瑜攻興州詔遣都將李鋋敗之於大唐峯壼子臺在寧羌州西南輿地紀勝自韓溪西四十餘里水出巖下成潭潭口即湍流成溪下流五里平地突出一峯猶浮圖狀上干雲霄謂之壺子䑓藏劍巖在褒城縣東南輿地紀勝在縣東南二十里俗傳漢髙祖藏劍於此滴水巖在寕羌州北輿地紀勝在大安軍西七十里兩山峭㧞其中一峯三有飛泉千丈下㵼山垠激石成五花府志在州北十里許藥水巖在畧陽縣南方輿勝覽巖去沔州城七里南有二石洞洞門有泉能療疾元一統志一名靈巖兩洞之間有一泉西流入嘉陵江謂之藥水上山約五里又有一洞謂之石乳洞容二千人前有一泉不竭府志巖在縣南七里嘉陵江上靈巖寺其右又有羅漢洞寛廣四十丈後有邃穴深不可測中有石柱又有藥水下洞在縣北一百二十里白水江上山峯之赤崖在褒城縣西北褒斜閣道所經亦曰赤岸蜀漢置赤岸庫於此以儲軍資趙雲别傳雲有軍資餘絹請悉入赤岸府庫是也紅崖在西鄉縣冇二一在縣東十里茂林修竹髙閣臨流為邑之勝一在縣西南三百里廣四十里俗傳明建文帝遯跡於此因名建文崖又穿石崖在縣南七十里絶壁千仭上有水簾聖水崖在寧羌州南三十里岸畔懸石如龍石滴水甘冽人仰而飲之白崖在寧羌州東北輿地紀勝白崖在大安軍東北八十里半山有洞中有小池方丈許山趾有泉即洞中水伏行至此每嵗驚蟄之後魚自泉出者無數又南白崖在軍東八十里寛敞可容千人九子崖在軍東九十里崖有洞相傳有九人修道於此白沔峽在西鄉縣東五十里一名白面峽漢水所經武鄉谷在南鄭縣東北寰宇記在縣東北三十一里即諸萬孔明受封之地鳩谷在南鄭縣南輿地紀勝在縣南二十里谷中有棲真洞黄鹿谷在褒城縣東寰宇記在縣東二十里以山多鹿土人因名黄鹿山輿地紀勝一名鹿堂谷在縣北三十里褒谷在褒城縣北梁州記萬石城泝漢上七里有褒谷南口曰褒北口曰斜長四百五十里水經注褒水又東南厯褒口即谷之南口也括地志褒谷在褒城縣北十里舊志在縣東北十里自此入連雲棧西北一百五十里入鳯縣界黄金谷在洋縣東北水經注漢水又東逕大小黄金南山有黄金峭水北對黄金谷元和志黄金縣西北百畆山黄金谷其谷水陸艱險語云山水險阻黄金子午魏遣曹爽由駱谷伐蜀蜀將王平拒之於興勢張旗幟至黄金谷謂此山也府志黄金谷在縣東八十里漢水逕其中亦謂之黄金峽灘石迅惡舟楫難通子午谷在洋縣東北元和志黄金縣有驛即子午道也舊道在今金州安康縣界梁將軍王神念以舊道縁山避水橋梁百數多有毁壞乃别開乾路更名子午道即此路也府志子午谷有二一在洋縣東一百六十里此漢魏舊道也梁别開乾路在縣東三十里龍亭儻谷在洋縣北即駱谷南口唐書地理志興道有駱谷路南口曰儻谷北口曰駱谷元和志儻谷一名駱谷在興道縣北三十里輿地紀勝駱谷在真符縣屈曲八十里凡八十四盤明統志在洋縣北三十里篔簹谷在洋縣西北五里其谷多竹宋文同築亭其中名曰披錦蘇軾有詩麻谷在鳯縣東一百里山形險惡父子谷在鳯縣北寰宇記父子崖在梁泉縣東北二十里有大小石若相環抱因名府志父子谷在縣北二里亦名猴石谷角弩谷在畧陽縣西宋元嘉十一年蕭承之破楊難當追至角弩即此石門在褒城縣西北左思蜀都賦岨以石門水經注褒水東南逕大石門厯故棧道下谷又東南厯小石門門穿山通道六丈有餘刻石言漢永平中司●校尉犍為楊厥所開逮建和二年漢大中大夫同郡王升琢石頌徳以為即石牛道蜀王時五丁所開厥因而廣之門在漢中之西褒中之北後魏王逺石門銘序正始元年漢中獻地褒斜始開至於門北一里西上鑿山為道峭岨盤紆行者苦之梁秦初附刺史羊公表求自迴萬以東開創道路至永平二年畢工開廣四丈路廣六丈皆沿溪棧壑砰險梁危自廻萬至谷口三百餘里連輈駢轡莫不夷通縣志石門在縣北雞頭闗下此門通可避七盤之險南三十歩為手爬崖崖南五十歩為一點油石興趙原在鳯縣東北方輿勝記紹興十二年與金分劃乃割秦商之半又棄和尚原方山原以散闗為界於闗內則興趙原為控扼之所青野原在畧陽縣北宋紹興三年金人扼大散闗游騎攻黄牛堡吳璘自河池馳至駐青野原分兵赴援端平二年䝉古破沔州四川制置使趙彦呐自蜀口進屯青野原即此陽都坂在洋縣東北水經注漢水又南逕陽都坂東坂自上及下盤折一十九曲西連寒泉嶺漢中記曰自西域渉黄金峭寒泉嶺陽都坂峻崿百重絶壁萬尋既造其峯謂己踰嵩岱復瞻前嶺又倍過之山豐野牛野羊騰巖赴嶺馳走若飛麻坪在褒城縣北二十五里左繞江流石倚山麓乃山市也百丈坡在沔縣東北二十里地由鳯縣桑坪舖而入至此而出路長二百里為古陳倉道今荒塞蒿壩洞在南鄭縣東南輿地紀勝髙崖壁立前臨深澗洞當半崖飛橋而入洞中極寛廣巉巖萬狀石乳參差玉井洞在南鄭縣北十五里平岡有穴如井明統志宋時大雷雨一石出泥如老聃像因立祠其上乾龍洞在褒城縣西南五十里髙數丈深數十歩內有小溪自北壁下流出洞底溪左右有石牀相向行者執火入路多曲折行三十里達華山洞㢠水洞在褒城縣北一百二十里石崖下褒水至此潛入崖穴東通城固壻水河邉桃溪洞在城固縣北輿地紀勝在縣西北四十餘里水自洞出一日數潮又西北有魚洞穀雨日其魚躍出又有白龍洞在縣西北百二十里山崖髙峻上有龍洞水流潔白秦王洞在西鄉縣東輿地紀勝在縣東四十里地名秦里巖洞後山多産牡丹花太白洞在西鄉縣東八十里洞有石人嵗旱禱雨於此䝉崖洞在洋縣北輿地紀勝在直符縣北四十五里府志又有八里洞在縣北七十里亂山中有平地八里故名上下二洞皆有水流出上洞中冇靈湫岫山洞在寧羌州東南十五里洞中可容百餘人龍洞在寜羌州西北輿地紀勝龍洞記曰自三泉西二里見有若觀闕者即龍洞也其深七十三歩廣半之兩旁石壁嵌空若目鼻口鱗甲皆具其下皆平石為底水行其上又龍門山在大安軍西五里外官道之旁自龍溪行三里山半又有後洞中有石室石床若重簷夏屋深不可窮府志龍門洞在沔縣西一百八十里又有龍洞在寧羌州東北一百里大山洞門三十重每門有二石柱為之障限通志龍洞在州西北一百五里老兵洞在寧羌州西北一百里深廣可容百人舊傳伏兵之所漢水源出寧羌州北嶓冡山東流經沔縣南又東經褒城縣南又東經府治南鄭縣南又東經城固縣洋縣南西鄉縣東北東南流入興安州石泉縣界書禹貢嶓冡導漾東流為漢又梁州西傾因桓是來浮于潛逾于沔孔安國傳泉始出山為漾水東南流為沔水至漢中東流為漢水史記封禪書沔祠漢中水經注尚書曰嶓冡導漾東流為漢山海經所謂漢出鮒嵎山也東北流得獻水口又東北流合沮口同為漢水之源故如淳曰北方人謂漢水為沔水孔安國曰漾水東流為沔葢與沔合也至漢中為漢水是互相通矣沔水又東逕白馬戌南濜水入焉又東逕武侯壘南又東逕沔陽縣故城南又東逕西樂城北容裘谿注之漢水又左得度水口又東右會温泉水口又東黄沙水左注之又東合褒水又東逕萬石城下又東逕漢廟堆下又東逕南鄭縣南亷水北注漢水漢水又合池水又東得長桞渡又東逕胡城南右㑹磐余水又左㑹文水又東黒水注之又東過城固縣南又東過魏興安陽縣南涔水出自旱山北注之左谷水出西南而東北入漢又有壻水南入漢謂之三水口漢水又東㑹益水又東至灙城南與洛谷水合又東逕小城固南東厯上濤而逕於龍下又東逕石門灘東㑹西水又東逕媯虚灘又東逕猴經灘又東逕大小黄金南又東合籧蒢谿口又東右㑹洋水又東厯敖頭通典漢中金牛縣嶓冡山禹導漾水至此為漢水亦曰沔水元和志漢水經南鄭縣南去縣一百歩又漢水南去城固縣二里寰宇記漢水在興道縣南二百歩屈曲行三百七十里而流入金州漢隂縣界按禹貢所云沔漾漢皆指東漢水今寧羌州嶓冡山出者是也漢志以漾水出氐道為東漢水之源移禹貢嶓冡於隴西西縣下謂西漢水所出至漢中之漢水則但載沮水出沮縣東狼谷不言與漢水合今氐道不知所在西縣之嶓冡别在秦州東西兩漢水源流絶無交涉出東狼谷之沮水乃東漢之别源禹貢所不言漢志所載與禹貢多所不合華陽國志水經注承漢志之誤又移漾沔之名於西漢又謂西漢至葭萌入漢誤謬逾甚今惟以合禹貢者為正沮水在沔縣西自畧陽縣流入即漢水别源也漢書地理志武都郡沮縣沮水出東狼谷南至沙羡南入江過郡五行四千里水經注沔水出武都沮縣東狼谷中一名沮水闞駰曰以其初出沮洳然故曰沮水也道源南流泉街水注之又東南逕沮水戍而東南流注漢曰沮口元和志沮水出順政縣東北八十二里寰宇記水出縣東北小谷下府志沮水在畧陽縣東百二十里俗稱黒河源出鳯縣紫栢山東南流入沔縣界沔縣志水出縣北百八十里母猪山南流逕縣西三十里至沮口合漢泉街水在畧陽縣東北漢書地理志河池縣泉街水南至沮入漢水經注泉街水自河池縣東南流入沮水㑹於沔濜水在沔縣西水經注濜水北發武都氐中南逕張魯城東又南逕張魯治東南流入沔謂之濜口寰宇記濜水源出西縣北四十五里獨石谷南流逕縣西二百歩注漢水府志有龍門溝在縣北一里東為卧龍山西為烽燧山其中如門故名又云白馬河在縣西三十歩出龍門溝南入漢水即濜水也度水在沔縣東水經注度水出陽平北山水有二源一曰清檢出佳鱯一曰濁檢出好鮒常以二月八月取之美珍常味渡水南逕陽平縣故城東又南逕沔陽縣故城東而南流注於漢水府志有舊州河在縣東二十五里源出百文坡南流入漢 按元沔州治鐸水縣縣以鐸水得名鐸度聲相近是度水即鐸水亦即舊州河也容裘水在沔縣東南水經注西樂城東有容裘谿俗謂之洛水南遵巴嶺山東北流又北逕西樂城東而北流注於漢九域志西縣有洛水府志有養家河在縣南二十里源出巴山北流入漢葢即容裘水也又有黄壩河自老龍池流三十里入養河池黄沙水在沔縣東水經注黄沙水北出逺山側山谷邃險人跡罕交谿曰五丈谿水有黄沙屯其水南注漢輿地紀勝西縣有青羊峽黄沙水所出府志黄沙河在縣東四十里源出雲濛山南至褒城界入漢温泉水在沔縣東南水經注温泉水發山北平地方數十歩泉流沸湧冬夏湯湯望之白氣浩然言能瘥百病云洗浴者皆有硫黄氣池水通注漢水輿地紀勝温泉在西縣東北三十五里鳯凰山之南通志今有金泉水在縣東南四十五里灌田千餘頃疑即温泉也華陽水在褒城縣西北輿地紀勝在縣西北十五里源出牛頭山南流入漢水褒水在褒城縣東自鳯縣界流入又南入漢其上流為紫金水下曰黑龍江史記河渠書孝武時人有上書欲通褒斜道及漕事下御史大夫張湯湯問其事因言抵蜀從古道多陂曰逺今穿褒斜道少阪近四百里而褒水通沔斜水通渭皆可以行船漕漕從南陽上沔入褒褒之絶水至斜間百餘里以車轉從斜入於渭如此漢中之穀可致山東從沔無限便於底柱之漕天子以為然拜湯子卭為漢中守發數萬人作褒斜道五百餘里道果便近而水湍石不可漕漢書地理志武功縣褒水出衙嶺山至南鄭入沔水經注褒水西北出衙嶺山東南逕大石門厯故棧道下谷又東南逕三交城城在三水之㑹一水北出長安一水西北出仇池一水東北出太白山是城所名矣褒水出東南得丙水口又東南厯小石門又東南厯褒口又南逕褒縣故城東又南流入於漢括地志褒水出褒城縣西北九十八里衙嶺山與斜水同源而●分輿地記勝山河水即褒水出太白山又有石鼓在褒城縣北四十里褒水中擊之有聲又有將軍石亦在水中入谷十五里有石如兠鍪然又有白玉盆亦在水中大石光白其中實可五斗方輿勝覽紫金水在河池縣北一里源出太白山沿流至鳯州武林闗入漢中為山河堰即褒水府志志紫金河在鳯縣東南一百五十里又有車倒河在縣東南八十里蒿壩河在縣南八十里俱流入紫金河又有西溝河在縣東南百八十里源出安山驛西山後南至武闗驛入黑龍江褒城縣志褒水在縣東門外一名黑龍江自東北南流出褒谷至縣南二十里入漢江曰兩河口厯代為堰溉田二千三百二十頃丙水在褒城縣西北水經注丙水上承丙穴出嘉魚常以三月出十月入地穴口廣五六尺去平地七八尺泉縣注魚自穴下透入水穴口向丙故曰丙穴下注褒水寰宇記丙水源出褒城縣西北牛頭山輿地紀勝大丙水源出黄崖嶺下明統志水在沔縣東八十里亷水自四川巴州流經褒城縣西南又南北經南鄭縣西南入漢水魏書地形志華陽有亷水水經注亷水出巴嶺山北流逕亷川故水得其名又北注漢水寰宇記南鄭縣亷津在龍岡山北通志亷泉在褒城縣西南一百二十五里出大巴山宻谷東北流逕雙乳山兩山並峙水經其中又北逕中梁山入南鄭縣界至縣西南四里入漢水讓水在褒城縣西南一百三十里明統志一名遜水其源出於亷水溉田之餘東南流至故亷水城側與亷水合宋范栢年對明帝云臣鄉有亷泉讓水即此池水在南鄭縣南漢書地理志旱山池水所出東北入漢水經注池水俗呼之獠子水夾溉諸田散流左注漢水寰宇記旱山下有石池即池水之源也輿地紀勝老子水在亷水縣源出米倉山下流入石劔等水號老子溪即酈道元所謂獠子水也府志老渚河在縣南十里源出籠葢山經城東南十五里北流入漢江俗又譌老子為老渚也又有冷水河紅花水俱出漢山合流入老渚河盤余水在城固縣西南水經注磐余水出南山巴嶺上泉流兩分飛清孤注南入濁水北注漢津謂之磐余口庾仲雍曰磐余去胡城二十里府志有南沙河在縣西南三十里又小沙河在縣南十里源俱出漢水合流入漢江疑即古磐余水也文水在城固縣西北水經注文水即門水也出胡城前北山石穴中長老云杜陽有仙人宫石穴宮之門故號其川為門川水為門水東南流逕胡城北右注漢水謂之髙橋溪口縣志文水在縣西北四十里兩水合流有如文字宋范栢年對明帝云臣鄉有文川即此玉谷水在城固縣西北三十里輿地紀勝漢水記云漢水自魏興沂流百八十里至玉谷口是也縣志玉谷泉源出扁鵲觀之龍洞流入文水黑水在城固縣北水經注水出北山南流入漢庾仲雍曰黒水去髙橋三十里諸葛亮牋云朝發南鄭暮宿黑水指謂是水也元和志黒水出縣西北太山南流入漢府志黒水在縣西北五里又有北川河在縣西十五里源出太白山南流入於漢水壻水源出南鄭縣西北東流逕城固縣北入漢水亦曰左谷水又謂之聴水漢書地理志安陽縣左谷水出北南入漢水經注左谷水出漢北即智水也北發聴山山下有穴水穴水東南流厯平川中謂之智鄉水曰智水川唐公房升仙之日壻之行未還不獲同階雲路約以此川為居俗因號為壻鄉故水亦即名焉壻水南厯壻鄉谿出山東南流逕通闗勢南又東逕七女冡又逕樊噲臺南又東南逕大城固北東廻南轉又逕其城東而南入漢水謂之三水口寰宇記壻水在城固縣東九里輿地紀勝壻水在興道縣西三十二里源出扶風界秦嶺西三十里流出城固壻鄉又東流二十里入漢府志壻水源出太白山東流逕城固縣東北六里又東南入漢又有上中下清溪在縣西七十里源出馬盤山南流合壻水涔水在城固縣南漢書地理志安陽縣鬵谷縣旱水出西南北入漢水經注涔水出南鄭山即黄水也東北流逕城固縣南城北右岸有悦歸館涔水厯其北北至安陽入沔為三水口也按顔師古注鬵音潛其字亦或從水禹貢沱潛史記作岑古字通用也或以此為即禹貢之潛非是益水在洋縣西水經注益水出北山益口東南流注於漢水輿地紀勝在縣道西十里縣志益水河在縣西二十五里源出秦嶺南流入漢苧溪水在洋縣西北輿地紀勝在興道縣西北七里源出縣界石子山東流入漢以溪多野苧因名灙水在洋縣西水經注洛谷水北出洛谷谷北通長安其水南流石則灙水注之水發西溪東南流合為一水亂流南出際灙城西南注漢水元和志駱水在興道縣西一里寰宇記灙谷水一名駱谷水在興道縣北三十里明統志灙水出洋縣北石䂳山流入漢水縣志有鐵冶河在縣北百十里下流合灙水逕縣城西入漢江即洛谷水也又有天寧河在縣東五里源出牛頭山亦南流入漢龍涓水在洋縣東輿地紀勝在興道縣東二十九里水出龍涓谷屈曲西南流十五里入漢江府志今有大龍溪在縣東北三十里源出秦嶺南流入漢即龍涓水也華水在洋縣東六十里源出華陽山東南流入漢酉水在洋東水經注酉水北出秦嶺酉谷南厯重山與寒泉合水東出寒泉泉湧山頂望之交横似瀑布頺波激石散若雨灑勢同厭源風雨之池其水西流入於酉水酉水又南注漢謂之酉口寰宇記寒泉在舊黄金縣北八十四里縣志酉水河在縣東七十里黄金水在洋縣東今曰金水河即古蘧蒢水也水經注蘧蒢水北出就谷在長安西南其水南流逕巴谿戍西又南逕陽都坂東又南厯蘧蒢谿謂之蘧蒢水而南流注於漢謂之蒢口元和志黄金水出黄金縣西北百畝山黄金谷南流逕縣西去縣九里縣志金水河在縣東百里源出秦嶺南流至黄金峽之金潭入漢洋水在西鄉縣東水經注洋水導源巴山東北流逕平陽城洋川者漢戚夫人之所生處也髙祖更名曰縣又目其地為洋川洋水又東北流入漢謂之城陽水口隋書地理志西鄉縣有洋水元和志洋水在洋源縣南三百歩又徑西鄉縣東八里寰宇記水出廢洋川縣東巴嶺北流入黄金縣界明統志洋水在縣東二十里縣志在縣南三百里源出星子山流逕縣東合木馬河入漢七十二渡水在西鄉東南五十里源出金竹山其流縈廻有渡七十二處東北流入洋水其北又有橯旗河大竹河楊家河俱流入洋水木馬水在西鄉縣南輿地紀勝馬源水出西鄊縣源出巴山圖經云元名木馬水天寶間改名縣志木馬河源出大巴山東北流經縣南百歩轉經縣東合洋水入漢又左西河在縣西南六十里□莒河在縣西南三十里一名空渠水俱出巴山北流入木馬河又私渡河在縣西南七十里自城固縣流來入木馬河西漢水在畧陽縣西自階州城縣流入又南經寧羌州西入四川廣元縣界亦曰嘉陵江水經注西漢水自㑹口東南逕修城道南與修水合又東南于槃頭郡南與濁水合又東南厯漢曲逕挾崖與挾崖水合又東逕武興城南又東南與北谷水合又西南逕闗城北除水出西北除溪東南流入於漢漢水又西南逕通谷合通谷水又西南寒水注之又西逕石亭戌廣平水西南流注之元和志嘉陵江經長舉縣南十里又逕順政縣南百歩又逕金牛縣西去縣三十里寰宇記嘉陵江在三泉縣西半里明統志犀牛江在畧陽縣西北一百二十里自階州東流入通志嘉陵江今俗名犀牛江自畧陽縣北與白水江合又南逕畧陽縣城西有八渡河入之又西落索河入之又西南經寧羌州西北百里又西南合黑水燕子廣平等河入蜀之廣元界濁水在畧陽縣西北水經注濁水自合故道水又南逕槃頭郡東而南合鳯溪水又南注漢水通志白水江在縣西北一百二十里自徽縣流入南合故道水即濁水也故道水在鳯縣北自鳯翔府寳雞縣流入又西南入秦州兩當縣界水經注兩當水出陳倉縣之大散嶺西南流入故道川謂之故道水西南經古道城東與馬鞍山水合又西南流北川水注之又西南合廣香川水又西南入秦岡山尚婆水注之右又合黄盧山水南入東益州之廣漢郡界與沮水枝津合謂之兩當溪又西南注於蜀水九域志梁泉縣有嘉陵江又大散闗西南有嘉陵谷即嘉陵水所出自是方有嘉陵江之名方輿勝覽嘉陵江源出大散闗之西去鳯州九十里通志故道水源出大散嶺之陽西南流鳯縣東合黄花川安河水又西逕縣北一里又西合紅崖水入兩當界又西南至兩當界與白水合之按水經注西漢水南入嘉陵道為嘉陵水是古 嘉陵水本西漢水也九域志始以故道水為嘉陵江或又指濁水為嘉陵江葢三水皆嘉陵上流故得通稱然惟西漢為嘉陵之正源今西漢水别號為犀牛江而故道水羣目為嘉陵皆沿訛也北川水在鳯縣西水經注水出北洛□山南南流逕唐倉城下又南至困冡入故道水通志今有紅崖河在鳯縣西十里源出秦州南流至唐倉合小峪河又流至兩當縣界入嘉陵江小峪河在縣西三十里源自寳雞秦嶺界西南流合紅崖河即北川水也鳯溪水在畧陽縣西北水經注鳯溪水自鳯凰䑓下東南流左注濁水隋書地理志長舉縣有鳯溪水寰宇記有左溪水在廢鳴水縣西南七里自栗亭縣北來合嘉陵江通志青泥江在畧陽縣西北五十里源發成縣至石門入嘉陵江葢即古鳯溪左溪也挾崖水在畧陽西水經注挾崖水西出檐潭交東入漢水縣志有横現河在縣西十五里又有洛索河在縣西南十里皆東南流入嘉陵江横現河疑即挾崖水也八渡水在畧陽縣東水經注北谷水出武興東北西南流逕武興城北又南轉逕其城東而南與一水合水出東溪西流注北谷水又南注漢水寰宇記有黄板水在順政縣東一里通志八渡水在縣東八十歩源出退水自徽縣界來逕八渡水下遶城東南會夾渠水入嘉陵江自源徂流渡者凡一百八處故又名一百八渡河葢即水經注之北谷水寰宇記之黄板水也又夾渠河在縣東二里源出飛仙嶺西流入八渡河寒水在寧羌州西南水經注寒水東出寒川西流入漢寰宇記大寒水在三泉故縣南十五里西流至龍門山入大石穴輿地紀勝有韓溪水源出崑山里●洞山下葢即寒水以聲近而誤也府志有西流河在州南六十里其水西入川江舊志源出七眼洞逕麻線灘一百十里入廣元界或謂即古之寒水也大安河在沔縣西源出縣西普明山南流入漢水玉帶河在寧羌州城北源出州西南九十里箭竹嶺東北流遶城西而北而東若帶圍然又東北至沔縣界入漢水又廻水河在州西三十里源出牢固闗曲折南流十五里合玉帶河剪子河在褒城縣西南一百二十里又楊家河在縣西南三十里皆東北流入漢水武闗河在褒城縣北一百四十里一名石溝河自鳯縣流逕武休闗東合於褒水水經注所云一水西北出仇池葢指此又臘魚潭在縣北百十里其水流入褒水今有臘魚棧閣馬道河在褒城縣北九十里一名寒溪源自馬道山峽中東流至樊橋合褒水又北岔河在馬道西十里迤南入寒溪又西河在馬道西五里從石井溝流出亦入寒溪青橋河在褒城縣北六十里青橋驛北源自西南來流入褒水沙河在褒城縣北源十五里源出縣西北横當山流逕滴水涯為鍋底灘又十里為黑灘又東南為頭渡河又東南入黑龍江又響水河在縣北六十里源出雲霧山麓亦名冷水河流入褒水大沙河在洋縣東南三十里源出巴山界東北流逕雞子山又東北入漢水又東峪河在縣東南四十里源出南山流合大沙河子午河在洋縣東一百四十里上流曰焦溪河源出秦嶺東南流㑹蒲河文水河名三河口折而南至白河舖名子午河又西南經西鄉縣東北界又南入漢水羊溪河在西鄉縣東南一百五十里崖上有石形如雙羊因名相近又有髙川水俱流入洋河斜谷河在鳯縣東二里通志一名安河源出夫子嶺遶鳯凰山南西北流入嘉陵江水經注馬鞍山水東出馬鞍山厯谷西流至故道城西入故道水即此野羊河在鳯縣南七十里源出紫栢山東北流至廢邱闗合東溝河西流入故道水又東溝河在縣南六十里源自三岔驛後東山流合野羊河燕子河在寧羌州北一百二十里其水西入嘉陵江南按水經注有通谷水出東北通溪上承漾水西 流入西漢水庾仲雍言漢水自武遂川南入蔓葛谷越野牛徑至闗城合西漢水禹貢錐指謂即通谷水今東西兩漢絶不相通惟燕子河與漾水發源處相近然無可考黄壩河在寧羌州南一百里源出牢固闗西南流四十里入廣元縣界東龍溪在西鄉縣南二十里又南十里有西龍溪源俱出鷹山引以溉田清凉川在西鄉縣北五里自洋縣流入寰宇記在西鄉縣北唐徳宗以朱泚之亂幸梁洋梁帥嚴震具軍容拜迎於此川黄花川在鳯縣東北寰宇記大散水出黄花縣東界大散嶺流徑縣西去城十歩水經云大散水流入黄花川明統志黄花川在鳯縣東北十里唐黄花縣以此名王維有詩府志大散水在縣東北五里南入嘉陵江蜜蜂溝在鳯縣西南一百里地多●蜂居民利之玉女潭在南鄭縣西南二十八里源從褒城縣南梁山來佛洗潭在南鄭縣西北四十里獅子山西南水自懸崖下注其潭有三地險水深五門潭在城固縣西北二十里水淵深莫測又雷呼潭在縣北四十里水深似雷仙浴潭在洋縣東南三十五里俗傳仙人浴其中因名鵝公潭在洋縣西南輿地紀勝潭在漢江南去通道縣十三里府志潭在洋縣西南十五里有石洞水入莫知所出又五龍潭在縣西一里雪公潭在沔縣東輿地紀勝在西縣東百餘里山崖斷絶溪水隨注白鹿池在南鄭縣東北三十里相傳曽有白鹿見於此七女池在城固縣北接洋縣境水經注壻水東逕七女●水北有七女池池東有明月池狀如偃月皆相通注謂之張良渠葢良所開也寰宇記明月池在興道縣西北中有一䑓是漢祖所造蓮花池有二一在城固縣東三里一在縣南十二里多蓮花九龍池在城固縣西南十里俗傳有老翁見池畔九龍盤繞因名百頃池在洋縣西南十里一名九頃池輿地紀勝在興道縣西二十二里可引溉田五百餘頃天池在西鄉縣東南三十里聖水峽東山飲馬池在西鄉縣東南二十五里鴛鴦池在西鄉縣西南大巴山西夏不解冰又九龍峽在縣西南左西峽黿鼉池在鳯縣南三岔驛西七里小頂一池水極澄清四時不竭內産黿鼉黑龍池在寜羌州東四十里烟霧常騰俗傅有黑龍潛此又有蓮花池在州西門外府志州南列山如屏下遶清溪即蓮花池也灘聲清響若雜管絃東池在沔縣東三十里唐鄭谷宋蘇軾蘇轍俱有詩明統志又有金池在縣東北八十里金池院中昔人淘金成池故名湧泉在南鄭縣北天臺山泉行池中人於泉上砌井深尺五寸欲禱雨以瓶著水中水自湧起三泉在沔縣西寰宇記三泉故城北二十里山下有三泉縣以此名輿地紀勝三泉記云在大安軍東門外瀕江石上有泉三●大如車輪品列鼎峙泉流涓涓下注水旱無盈縮通志三泉水在沔縣西八十里東南流入寜羌州界曰瀕倉河亦曰東流河流四十里入漢莫底泉在沔縣東南四十里溉田百餘頃凉水泉在褒城縣南四十五里中梁山麓至玉女洞前與玉女泉合碧玉泉在褒城縣南五十里泉廣一畆深五七丈自下噴出色如碧玉溉田可千畆一碗泉在褒城縣西南四十里山崖下其泉如碗居民以之溉田湧珠泉在褒城縣西南五十里大石嶺下源出平地三泉鼎列居民利之相近又有沒底泉水極清其深莫測鶴騰泉在褒城縣西南六十里源出中梁山由二穴湧出南注溪中有石梁天成天分兩渠東西溉田名曰天生堰餘水還峽中下注鶴騰巖又雙泉在縣西南七十里源出中梁山西南山峽中兩泉湧出下溉民田醴泉在洋縣南輿地紀勝在興道南十里有醴泉院又聖泉在縣西一里病者飲之多愈杖錫泉在洋縣北十五里又湧泉在縣西北三十里其泉噴溢清瑩嵗早禱雨有應龍泉在洋縣東北十五里其泉清潔冬夏不涸可資灌溉又有東西二龍泉俱在西鄉縣南皂軍山東泉流入木馬河西泉流入東龍溪皆引以溉田温泉在西鄉縣西南四十五里四時温暖靈泉在鳯縣三岔驛南七十里泉自石罅中出旁有神祠凉泉在鳯縣十里西流入故道水後魏以此名縣香泉在鳯縣北十五里水自石孔中出冽宜釀酒玉井在城固縣文川口二井相並 |
| 12 [https://ctext.org/more.gif](https://ctext.org/wiki.pl?if=gb&chapter=493619) | 欽定大清一統志卷一百八十五 |
| 2 [https://ctext.org/more.gif](https://ctext.org/wiki.pl?if=gb&chapter=150302) | 欽定大清一統志卷一百八十六漢中府二 |
| 3 [https://ctext.org/more.gif](https://ctext.org/wiki.pl?if=gb&chapter=150302) | 古蹟南鄭故城在今南鄭縣東史記秦厲公二十六年城南鄭恵王十年攻楚漢中取地六百里置漢中郡漢元年項羽立漢公為漢王王巴蜀漢中都南鄭後漢末張魯據漢中改為漢寜郡建安二十年曺操討平之復為漢中郡二十四年先主克漢中稱漢中王魏延蔣琬費褘相繼鎮此號為重鎮魏景延四年克蜀置梁州晋建興二年沒於李雄永和三年復屬晋寜康元年又陷符堅太元九年復歸晋梁天監三年夏侯道遷以梁州降魏酈道元水經注縣故褒之附庸也南鄭之號始於鄭桓公桓公逼於犬戎其民南奔故以南為稱大城周四十二里城內有小城皆漢所修築晋咸康中梁州刺史司馬勲斷小城東三分之一而以為梁州漢中郡南鄭縣治樂史太平寰宇記後魏廢帝三年改南鄭為光義縣移理州東光義府隋開皇初復為南鄭縣大業八年移縣理郡西城南臨漢水即今所理故城在今縣東北王象之輿地紀勝古漢中郡城在今縣東二里許即秦厲公所築宋嘉定二年始徙今治辨按南鄭縣前漢時即為郡治未嘗治西城也 見興安州亷水故城在南鄭縣西南後魏延昌中置縣屬褒中郡梁大同中省宋復置輿地紀勝縣在府南五十里紹興四年安撫使宇文价奏於南鄭縣南路石幢修置康水縣以便民户輸納舊志紹定中廢漢隂故城在南鄭縣南水經注漢水東過南鄭縣南水南即漢隂城也相承言吕后所居魏書地形志漢中郡有漢隂縣周隋間廢褒中故城在褒城縣東南古褒國國語周幽王伐有褒褒人以褒姒女焉漢書髙帝紀元年張良辭歸韓漢王送至褒後為縣屬漢中郡東晉時曰苞中宋書州郡志譙縦滅梁州刺史還治漢中之苞中縣所謂南城也元嘉十年刺史甄法䕶於南城失守刺史蕭思話還治南鄭而苞中遂廢水經注褒水南經褒縣故城東褒中縣也本褒國漢昭帝元鳯六年置李吉甫元和郡縣志褒城縣東至興元府三十三里本漢褒中縣當斜谷大路隋開皇元年以避廟諱改為褒內仁夀元年改為褒城王存九域志褒城縣在府城西北四十五里縣志唐褒城在縣東南十里宋嘉祐中徙治山河堰北後移堰南即今治古褒國城在今縣東三里武鄉故城在褒城縣東蜀志建興元年封諸葛亮為武鄉侯魏書地形志褒中郡領武鄉縣延昌元年置記按隋志不載武鄉廢置蓋西魏時巳廢也寰宇 謂武鄉谷在鄭東北百三十二里即諸葛受封處後魏置縣疑亦相近焉舊謂在褒城縣西十七里恐亦無據城固故城在今城固縣西北漢置城固縣屬漢中郡蜀漢謂之樂城蜀志建興七年築漢樂二城姜維傳景耀元年令監軍王舍守樂城常璩華陽國志蜀時以城固為樂城是也晋仍為成固縣宋志作城固縣水經注壻水東南逕大城固北城乗髙勢北臨壻水元和志城固縣西至府七十二里本漢舊縣城固故城在縣東六里韓信所築晋平譙縦後梁州刺史嘗理於此寰宇記城固漢舊縣有南北二城相對以按四夷縣道記云城固今縣東六里故北城是 有南城故謂此為北城周地圖記云後魏正始中城固縣移居壻鄉川即今理府志宋咸寜二年縣尉柴炳移今治舊縣城在今縣西十八里城固南城在城固縣南水經注涔水東北流迳城固南城北城在山上或言韓信始立或言張良創築未知定所制矣義熙九年索●為梁州刺史自城固治此故謂之南城城周七里衿澗帶谷絶壁百尋北谷口造城東門傍山尋澗五里有餘盤道登陟方得城治城北水舊有桁北渡涔水水北有趙軍城城北又有桁渡沔取北城城即大城固縣治也 按沈約宋志梁州刺史所治南城在褒中縣與水經注不同未知孰是安陽故城在城固縣東漢置屬漢中郡後漢因之魏晋時徙廢安按水經云漢水自城固又東過安陽縣南則漢 陽本在今城固東界自魏晋時分属西城又改名安康乃漸徙而東今漢隂境有故城乃晋後之安東北漢初之安陽也興道故城今洋縣治即濊城也一作儻城晋書地理志漢中郡有興道縣魏書世宗紀正始三年將軍趙遐破梁軍於灙城桑坪元和興道縣志洋州郭下本漢城固縣地後魏宣武帝分置興勢縣在興勢山上以為名貞觀二十三年改為興道縣寰宇記後魏正始中分城固置興勢縣復自石泉移晋昌郡於縣廢帝三年改為灙城郡隋大業三年自山上移縣居廢郡廨先是移郡就西鄉縣此為屬邑後以險周貞元初又移洋州郡於此明統志興道廢縣在洋縣城東門內通志興勢故城在洋縣東北三十三里黄金故城在洋縣東北晋書地理志漢中郡有黄金縣宋齊志不載隋書地理志漢川郡復領黄金縣元和志縣西南至洋州一百三十里本漢安陽縣地後魏文帝置縣因黄金水為名寰宇記後魏大統十二年置縣屬直州廢帝二年分属洋州郡隋開皇三年屬洋州大業三年属漢川郡十一年移縣治北六十里巴嶺鎮唐貞觀三年移今理廣徳後因羌亂權於蜯湍置行縣在漢江北南至西鄉縣六十里元和以後仍移今理宋乾徳四年併入真符縣真符故城在洋縣北唐置属洋州元和志縣南至洋州六十里開元十八年分興道縣置華陽縣天寶三年廢八年復置因鑿山得玉册改名真符仍●京兆府寰宇記縣本漢安陽縣地初置于黎園北去京兆府四百餘里天寶十一載改●洋州以去州偏逺移縣就桑坪店北去盩屋四百四十里九域志真符縣在州東南四十九里輿地紀勝乾徳四年併黄金縣入真符仍移縣就廢黄金縣明統志真符縣宋末廢元復置至元二年併入洋州故城在洋縣東十里西鄉故城在今西鄉縣南東觀漢記永元七年以南鄭西鄉封班超為定逺侯晉書地理志漢中郡統西鄉縣宋書州郡志西鄉令蜀立曰南鄉晋太康二年更名水經注洋水東北流迳平陽城漢中記曰本西鄉縣治也自城固縣城南入三百八十里距南鄭四百八十里城即定逺矣後漢班超封定逺侯即此元和志西鄉縣西北至洋州一百里武徳九年州理在西鄉後移理興道縣寰宇記西郷即今縣南十五里平陽故城後魏正始中廢仍於今縣西五十里豐寜戍置豐寜郡及豐寜縣屬直州廢帝二年於今西鄉縣置洋州隋大業二年廢洋州仍改豐寜為西鄉移理廢州廨即今縣治縣志宋改建縣治於嵩坪之陽百歩許未有城池元時皇槶公屯徙西鄉改遷今治去嵩坪一里許定逺城在縣南二百五十步又南郷故城在縣東南歸仁山漁渡壩口梁泉故城今鳯縣治魏書地形志南岐州領固道郡延興四年置元和志南岐州領固道郡後魏太平真君二年拓定仇池於此立鎮太和元年置固道郡孝昌中以郡置南岐州廢帝三年改鳯州因州境鸑鷟山為名東北至鳯翔府三百八十里東南至興元府三百八十里治梁泉縣本漢故道縣地後魏太和元年置取縣西梁泉山為名通志梁泉故城在鳯縣東一里故道故城在鳯縣西北接秦州兩當縣境漢書髙帝紀元年漢王引兵從故道出襲雍水經注捍水迳武都故道縣之故城西又兩當水西南迳故道城東魏東征仇池築以置戍元和志漢故道縣晋永嘉後地沒氐羌後魏變文為固置故道郡三泉故城在寜羌州西北元和志縣東北至興元府二百五十里本漢三泉縣地武徳四年置南安州又置三泉縣八年州廢以縣屬梁州寰宇記後魏正始中置三泉縣以界內三泉山為名唐天寶元年自今縣西南一百二十里故縣移理嘉陵江東一里闗城倉陌沙水西置即今縣理也東至西縣一百五十里故城唐武徳四年置在利州東北一百五十里興地紀勝紹興三年金人自饒風闗入漢中呉玠遣劉子羽統諸軍屯三泉以䕶隘口以縣權任輕奏復為軍八年陞為大安軍元一統志國初為大安州至元二十年降為大安縣屬沔州併三泉縣入之東北至本州一百七十里北至畧陽縣二百里明初廢府志大安軍城在沔縣西一百八十里又三泉故縣在軍東一里瀕江沔陽故城在沔縣東南漢置以在沔水之陽為名蜀志建安二十四年先主於沔陽設壇埸為漢中王建興五年諸葛亮率諸軍駐漢中行屯於沔陽華陽國志魏置梁州初治沔陽又云蜀時以沔陽為漢城水經注沔水又東迳沔陽故城南蕭河所築也城南臨漢水北帶通逵寰宇記故城在梁州西八十二里西迳東南十六里隋開皇三年移府志在沔縣東十里西縣故城在沔縣西後魏置嶓●縣隋改名元和志縣西至興元府一百里寰宇記按郡國縣道記云西縣本名白馬城又曰濜口城周地圖記云後魏正始中分沔陽故縣地置嶓●縣屬華陽郡隋開皇三年罷郡置白馬鎮於古諸葛城縣理不改大業二年改嶓●為西縣以縣西南有西樂城名之唐武徳二年廢鎮置褒州八年省州自今縣東南五里移西縣理於此本屬興元府宋平蜀以此縣當要衝直屬朝廷西至三泉縣一百六十里西北至順政縣一百五十里九域志至道二年以西縣隸大安軍九年還屬興元府元一統志壬子年改屬沔州至元二十年省入畧陽縣明統志故城在今沔縣西四十里鐸水故城在沔縣東九域志西縣有鐸水鎮元一統志沔州治鐸水縣本西縣舊鎮也戊午年始以其地升為褒州改鎮為縣至元二十年廢褒州移沔州来治縣東至興元府七十里西至大安縣一百七十里東北至褒城縣六十里西北至畧陽縣一百三十里府志明洪武四年知州王昱移今治舊州在縣東二十里武興故城今畧陽縣治三國漢置武興督於此咸興初鍾㑹圍漢樂二城遣别將進攻闗口武興督蔣舒開城出降晋時為武興戍隆安中没於氐宋時以氐楊文宏為白水太守屯武興武興為國始於此後魏正始三年文宏孫紹先反邢巒將傳竪眼攻武興克之遂滅其國以為武興鎮尋置東益州正光以後紹先復奔還武興自立為王梁中大通六年以武興王楊紹先為梁南秦二州刺史大同元年紹先子智慧表求歸國詔以為東益州西魏大統十一年仍於武興置東益州以紹先子辟邪為刺史廢帝二年辟邪據州反詔叱羅協與趙旭討平之以宇文貴為興州刺史鎮之元和志興州東南至興元府二百五十里治順政縣本漢沮縣地興州即古武興城也宋開禧三年呉曦據興州叛即州為行宫僣改州為開徳府稱蜀王安丙等討平之改州為沔州元一統志南宋端平三年蜀亂守臣皆棄去壬子年復立沔州於舊治至元二十年遷州治鐸水縣畧陽屬焉縣志武興廢城在縣東闗府志在縣南二百步沮縣故城在畧陽縣東漢置元和志興州即漢武都郡之沮縣也晋永嘉末氐人楊茂搜據武都自後郡縣荒廢縣志沮縣故基在今縣東一百十里沮水河側長舉故城在略陽縣西北後魏置魏書地形志東益州有盤頭郡領長舉武世二縣隋書地理志順政郡領長舉縣西魏置又立槃頭郡後周郡廢元和志縣南至興州一百里本漢沮縣地後魏於此置長舉縣為槃頭周武帝廢槃頭郡縣改屬落叢郡隋開皇三年罷郡縣屬興州舊唐書地理志長舉城本舊槃頭城貞觀三年移今所寰宇記縣在沔州北八十里後魏太武置以長舉城為名槃頭故城在縣南三里因水槃曲為名元一統志長舉廢縣先在州北八十二里唐貞觀二年移治在州西一百里至元十二年併入畧陽縣志在縣西北一百二十里鳴水故城在畧陽縣西魏書地理志東益州有落叢郡領武都鳴水二縣隋書地理志順政郡領鳴水縣西魏置曰落叢并置落叢郡開皇初郡廢六年縣改為厨北八年改曰鳴水元和志縣東至興州一百十里本漢沮縣地後魏宣武於此置落叢郡因落叢山為名又置落水縣因谷為名舊唐書地理志鳴水縣舊治在蕃水縣永隆元年移治水北唐書地理志長慶元年省入長舉白雲廢縣在南鄭縣東隋書地理志南鄭有西魏置白雲縣大業初併入唐書地理志武徳三年析城固置白雲縣九年省寰宇記白雲故城在南鄭縣東後周天和中立龍亭廢縣在洋縣東後漢蔡倫傳元和元年倫封龍亭侯水經注漢水東厯上濤逕龍下龍下地名也有邱郭墳墟舊謂此舘為龍下亭魏書地形志有晋昌郡治龍亭縣隋志不載盖西魏時郡縣俱廢也寰宇記龍亭故城在今興道縣東梁州記云龍亭縣屬儻城郡縣志廢 |
| 4 [https://ctext.org/more.gif](https://ctext.org/wiki.pl?if=gb&chapter=150302) | 縣在今縣東十八里龍亭山下懐昌廢縣在西鄉縣西隋書地理志西郷舊有懷昌郡後周廢為懐昌縣至大業初廢入焉寰宇記西魏廢帝二年洋州領懐昌郡郡領懐寜一縣後周天和五年省郡改懐寜為懐昌縣隋開皇三年屬洋州大業三年省縣洋源廢縣在西鄉縣南元和志縣西北至洋州一百二十里本漢晋西鄉地武徳七年分置因洋水以為名寰宇記廢洋源縣本漢城固縣地唐武徳七年析西鄉縣東南一百八十里地置大厯元年為狂賊燒劫遂北移於西鄉縣南二十里白湍村寶厯元年節度使斐度奏淮敕洋源縣為鄉以地●鄰近諸邑黄花廢縣在鳯縣北唐書地理志武徳元年析梁泉置黄花縣寶厯元年省寰宇記廢縣在鳯州北六十里漢故道縣地梁泉縣之梁道鄉也唐置縣以東有黄花川因名九域志梁泉縣有黄花鎮金牛廢縣在寜羌州東北元和志金牛縣東至興元府一百八十里本漢葮萌縣地東晋孝武分置綿谷縣武徳二年分綿谷縣通谷鎮置金牛縣取秦時石牛出金為名舊唐書地理志金牛縣本屬褒州武徳八年州廢属梁州唐書地理志寳厯元年省金牛入西縣寰宇記廢縣在梁州西一百八十里本漢褒中縣地唐開元十八年按察使韓朝宗自褒城縣西四十里故縣移就白土店置南臨東漢水西臨陳平水九域志金牛鎮在三泉縣東六十里府志金牛故城在沔縣西南九十里即金牛驛也嘉牟廢縣在寜羌州南舊唐書地理志武徳四年置嘉牟縣屬南安州八年廢華陽廢縣在沔縣東魏書地形志華陽郡治華陽縣寰宇記隋開皇三年罷郡縣必廢於此時今褒城縣有華陽水盖以近故縣得名修城廢縣在畧陽縣西北漢置修城道属武都郡後漢廢魏大和中任城王澄為梁州刺史授氐帥楊仲顯為修城鎮副將魏書地形志南秦州有修城郡治廣長縣太和四年置又領柏樹縣太和八年置又東益州有廣長郡屬廣長新益二縣周書本紀世宗二年以修城郡領康州隋書地理志順政郡領修城舊置修城郡縣曰廣長後周郡廢仁夀初改名又西魏置柏樹縣後周廢入 按今本地形志作修武郡似誤仇池廢縣在畧陽縣西北魏書地形志東益州有仇池郡領西鄉西石門二縣隋書地理志西魏於順政郡置仇池縣後改曰靈道大業初省入順政舊志仇池縣城在縣西北一百六十里非成縣之仇池也漢中廢衛在府治西明洪武四年建 本朝順治十六年裁寜羌廢衛今寧羌州治本沔陽縣地名羊鹿坪明洪武二十九年羌民田九成作亂討平之明年於此建寜羌衛成化二十二年巡撫鄭時以地僻山險流民聚集奏設州治於衛治之南 本朝順治十一年裁衛府志有古城二一在城東北一在城東南曺操城在南鄭縣北輿地紀勝在縣北十七里漢建安二十年操克漢中留夏侯淵守此下桃城在南鄭縣東宋元嘉十一年梁州刺史蕭思話討楊難當難當將薛健蒲甲子退保下桃城舊志南鄭縣有下桃城漢王城在褒城縣南輿地紀勝在縣南十里舊志在縣東北二十里又有漢王城在城固縣東十里南近漢江北繞壻水相傳漢王駐守於此或曰即劉封所築之樂城也又鳳縣南四十里亦有漢王城萬石城在褒城縣東南水經注漢水又東迳萬石城下城在髙原上原髙十餘丈四面臨平形若覆瓮水南遏水為岨西北並帶漢水其城宿是流離聚居故世亦謂之流離城胡城在城固縣西魏書地形志漢隂縣有胡城水經注漢水東迳胡城南義熙十五年城上有密雲細雨五色昭章曉而雲霽乃覺城崩半許淪水出銅鐘十二枚刺史索●奉送洛陽南對扁鵲城當是越人舊所經涉故邑流其名耳九域志漢張騫使西域與胡妻俱還至漢中築城居之即此城也舊志古胡城在縣西四十里又扁鵲城在縣西南四十里小城固城在洋縣東水經注漢水東迳小城固南州治大城固移縣治此故曰小城固也白公城在洋縣西九域志昔白起守漢中築城以控制蠻獠處府志城在縣西二十里又魏書地形志龍亭縣有安國城輿地紀勝城在興道縣東南七里臨漢江木馬城在西鄉縣西南宋白日梁大同間於巴嶺側東立巴州治木馬縣即此城又縣志有寨子城在縣西南六十里相傳漢髙祖屯兵於此唐倉城在鳯縣北水經注北川水北流迳唐倉城下通鑑五代周顯徳二年王景等伐蜀蜀李延珪分兵出鳯州北唐倉鎮及黄花谷絶周糧道寰宇記梁泉縣有唐泉柵舊立倉廩至今謂之唐倉柵舊志唐倉鎮在縣北三十里威武城在鳯縣東北六十里五代梁貞明初蜀王建置城於此為戍守之地白馬城在沔縣西北即漢陽平闗也漢建安二十年曺操征張魯自散闗入武都陥平陽闗魯使弟濟據闗横山築城十餘里二十二年先主謀取漢中次陽平闗與夏侯淵相拒二十四年自陽平闗渡沔水破淵於定軍山皆即此宋元嘉十年氐王楊難當襲梁州攻白馬獲晋昌太守張範梁天監三年梁州刺史夏侯道遷以漢中降魏白馬戍主尹天寶引兵擊之敗死後魏孝昌初淳于誕行華陽郡事帶白馬戍主魏地形志書沔陽縣有白馬城水經注張魯治東對白馬城一名陽平闗其城西帶濜水南西沔川城側二水之交亦曰濜口城章懐太守曰陽平闗在褒縣西北 按今寜羌州界有陽平闗盖後代移置或謂即白馬城非是詳見闗隘張魯城在沔縣西水經注沔水南迳張魯城東初平中劉焉授魯督義司馬住漢中斷絶閣道用逺城治因即崤嶺周迴五里東臨濬谷西北二面連峯接崖從南為盤道登陟二里有餘濜水又南迳張魯治東水西山上有張天師堂於今民事之庾仲雍謂山為白馬塞堂為張魯治通典西縣西四十里有闕俗名張魯城地西樂城在沔縣東南蜀志建興七年丞相亮徙府營於南山下原上築漢樂二城華陽國志蜀以沔陽為漢城以對城固之樂城而言故亦曰西樂城水經注沔水東迳西樂城北城在山上周三十里甚嶮固城側有谷謂之容裘谷道通益州山多羣獠諸葛亮築以防禦梁州刺史楊亮以即嶮之故保而居之為符堅所敗後刺史姜守潘猛亦相仍此城通典故西樂城在西縣西南諸葛城在沔縣西亦名武侯壘水經注沔水又東迳武侯壘南諸葛武侯所居也南枕沔水水南有亮壘背山向水中有小城迴隔難解寰宇記隋開皇三年置白馬鎮於古諸葛城是也黄沙城在沔縣東北蜀志建興十年丞相亮休士勸農於黄沙魏書地形志沔陽有黄沙城水經注黄沙水側有黄沙屯諸葛亮所開也街亭在城固縣西四十五里寰宇記南鄭縣有街亭即蜀將馬謖與張郃戰處黄金戍在洋縣東北其相近又有鐵城蜀漢咸熙七年曺爽侵漢中王平議先遣軍據興勢若賊分向黄金平帥千人下自臨之晋永嘉末賊王如餘黨李運楊虎等自㐮陽率衆入漢中刺史張光遣晋●率衆於黄金拒之宋元嘉十一年楊難當據漢中蕭思話拒之難當魏興太守薛健據黄金副姜寶據鐵城鐵城與黄金相對去一里思話遣漢中太守蕭承之進攻拔之遂進據黄金齊書本紀黄金山張魯舊戍南接漢川北枕驛道嶮固之極水經注黄金戍傍山依峭嶮折七里氐掠漢中阻此為戍與鐵城相對一城在山上一城在山下言其嶮峻故以金鐵制名通典黄金城在黄金縣西北八十里張魯所築元和志故鐵城在黄金縣西北八十里城在山上迴車戍在鳯縣南寰宇記戍在梁泉縣南一百六十里梁太清五年西魏遣雍州刺史達奚武為大都督及行臺楊寛率衆七萬由陳倉路取迴車戍入斜谷闗出白馬道謂此也大桃戍在畧陽縣東宋元嘉十一年蕭承之討楊難當其黨趙温等自南城奔走退據大桃元和志有大城戍在順政縣東四十九里寰宇記謂之大桃戍元一統志大桃驛在畧陽縣東四十五里蓋即大桃戍也媯墟在城固縣西北後漢書郡國志成固縣媯墟在西北縣志在縣西北二十里其地有二井一苦一甘名曰雙井相傳為舜所居注按應劭漢書注媯墟地在今興安州又考水經當在洋縣東北界未知孰是韓信壇在城固縣北水經注大城固北臨壻水水北有韓信臺髙十餘丈上容百許人相傳漢髙祖齊七日置壇設九賓以禮拜信也輿地紀勝韓信壇在城固縣東六里督軍壇在沔縣東南其旁有八陣圖水經注定軍山東名髙平是亮宿營處營東即八陣圖也遺址畧在元和志八陣圖在西縣東南十里諸葛亮壘門以石為圖元一統志謂之武候督軍壇府志八陣圖在定軍山下圖列八陣聚細石為之各六十四聚又有二十四聚作兩層每層各十二聚其跡尚存或為人所散亂及夏水沒水退如故漢廟堆在南鄭縣西南水經注昔漢女所逰側水為釣臺後世人觀其頽基崇廣因謂漢廟堆武侯琹堂在沔縣東南定軍山下室內有石琴相傳諸葛亮所御范伯年宅在南鄭縣西南帝言伯年嘗對宋明梁州有亷泉讓水臣所居在亷讓之間即此天漢樓在府治東北子城上宋建周覽江山為一郡之勝鮮于侁詩千峯赴華陽一水連天漢望雲樓在洋縣北世傳唐徳宗幸梁洋嘗登是樓御題十字於梁上及還京鑿取以歸五雲樓在洋縣五雲宫內宋建草凉樓在鳯縣東北六十里舊傳唐明皇駐驛於此凌霄閣在南鄭縣西南中梁山寺前下瞰漢川據一郡最勝處郙閣在畧陽縣西漢建寜三年太守李翕建有銘曰維斯析里處漢之右溪源漂疾横注於道陟秋霖漉盆溢深溝漢水●瀼稽滯啇旅路當二州絰用所阻斯溪既然郙閣尤甚太守漢陽阿陽李君諱翕字伯都聞此為難其日久矣乃命衡官據下辨仇審改解危殆即便求隠析里大橋於今乃造行人夷欣慕君靡巳宋文同詩南征曾讀梧溪頌西溯今觀郙閣銘方輿勝覽郙閣在靈巖寺縣志閣在縣西二十里臨江崖髙數十丈俗名白崖水溢則上下不通故李翕鑿石架木建閣以濟行人廢址猶存宋理宗時太守田克仁以銘字昏訛重刻於靈岩之絶壁在今縣南趙按李翕歐陽修集古錄及舊志誤作李㑹今從 明誠金石錄洪适隸釋改正此銘相傳以為蔡邕文後人附㑹未可信柱石堂在府治內宋文同建襲美堂在洋縣城內宋韓億韓縝父子相繼知州事有美政洋人徳之為建此堂嘯歌堂在鳯縣治內曺學佺名勝志宋黄庭堅過鳯州詩有嘯歌山水裏之句後人因建此堂臨漢亭在府治內宋文同建引漢水遶其下因名內又有四照亭緑景亭衆芳亭在府治內宋興元帥晁公武建領要亭在府治內宋虞允文建外覽江山內瞰城郭取杜甫詩佳處領其要為名又憲司內有漢節亭亦允文建取杜詩漢節梅花外為名吸月亭在鳯縣治後取蘇軾勸君且吸杯中月句為名飛盖亭在鳯縣治內方輿勝覽縣出金絲栁宋元豐間有㫖取百株卲康節詩楊栁垂金●風動如飛盖後於此建亭取其詩飛盖為名秋興亭在沔縣舊郡治內唐刺史賈載所築賈至有記美農堂在南鄭縣東寰宇記梁州記云後漢安帝時太守桓宣每至農月親載耒耜以登此臺勸民故後人號曰美農臺在郡西通志在今府城東釣臺在褒城縣東北五里褒水出谷處巨石髙廣相傳鄭子雲修真垂釣於此又南九十里亷水旁有臺樊噲臺在城固縣北水經注壻水迳樊噲臺南臺髙五六丈上容百許人輿地紀勝臺在縣北五里漢樊噲所築天漢臺在洋縣北五里上有望京樓宋王冲建梳粧臺在西鄉東南午子山下相傳云漢髙祖為戚夫人築思計臺在鳯縣南五里蜀鑑梁泉縣有思計臺在城南諸葛武侯登臺籌畫因以為名凝雲榭在府園宋建文同有詩玉峯園在洋縣城南又城北有南園北園西園郡圃在洋縣治北唐時創闢宋文同知洋州乃餙其臺榭有横湖湖橋水池萩浦蓼琠寒蘆港二樂榭香橙徑待月臺灙泉亭吏隠亭霜筠亭露香亭涵虚亭溪光亭過溪亭褉亭蓋萏亭野人廬此君菴茶蘼洞諸勝政暇賦詩蘇軾蘇轍鮮于侁皆遥和銅場在畧陽縣東九域志順政縣有青陽銅埸方輿勝覽青陽驛在縣東五十里合江倉在畧陽縣治東宋開禧中楊巨源所監合江倉即此濟衆監在畧陽縣東宋置九域志監在興州東一百七十里景徳二年置鑄鐵錢後廢鬼迷店在鳯縣東北宋陸㳺詩往者秦蜀間慷慨事征戌猿啼鬼迷店馬噤飛石鋪方輿勝覽鬼迷店在大敬闗下飛石鋪在小益道中石鏡在褒城縣北十二里山河堰石門上光瑩可鑑 |
| 5 [https://ctext.org/more.gif](https://ctext.org/wiki.pl?if=gb&chapter=150302) | 闗隘青石闗在南鄭縣南九十里宋置明正徳中設巡司於此今因之其地與西郷縣及四川巴州南江縣相接為道茶要路鷄頭闗在褒城縣北十里闗口有大石狀如雞頭自此入連雲棧最為險峻明初置逃司今裁又十里闗在縣北六十里以距青橋十里故名馬道闗在縣北九十里虎頭闗在縣北一百里武曲闗在縣北一百五里松梁闗在褒城縣南一百二十里東西亂山相接南即四川巴州界又米倉闗在縣南一百七十里漢陽闗在褒城縣西北二十里寰宇記在縣西北漢所立蜀先主破魏夏侯淵於此甘亭闗在褒城縣西北亦曰甘寜闗隋書地理志褒城有闗官通典甘寜闗隋開皇初置在牛山北也元和志闗在縣北九里寰宇記在縣北九十里木曺闗在城固縣元置明初下漢中徐達駐益州鎮遣傅友徳夜襲木曺闗攻斗山砦即此府志北木曺闗在縣西北三十五里接連雲棧道南木曺闗在縣南三十里通西鄉縣界今皆廢槐樹闗在洋縣東五十里明置鐵石闗在洋縣北五十里唐置又縣北有八里闗水碓闗平陸闗弱嶺闗縣東有宜娘子闗縣南有藥木闗桐木闗重陽闗縣東北有三河闗三嶺闗榆林闗白椒闗縣西北有土門闗華陽闗皆久廢團樂闗在西鄉縣東南一百五十里鹽●闗在西陽縣東南三百七十里接四川通江縣界今設巡司又火爐闗在縣東南二百里父子闗在縣東南二百五十里土門闗在縣東南三百餘里皂軍闗在縣南五十里白陽闗在縣治西南四百里接四川界廢邱闗在鳯縣南七十里亦名費邱闗柴闗在鳯縣南一百五十里武休闗在鳯縣東南九域志梁泉縣有武休闗宋紹興三年金將薩里罕入興元由斜谷北去劉子羽謀進之於武休即此方輿勝覽褒斜谷旁連武休闗又極東為饒風闗倚饒風以控啇虢由武休以達長安為蜀之咽喉府志武休闗在縣東南二百二十里今置武休驛今隆里罕舊作撒里喝 改仙人闗在鳳縣西南宋紹興三年呉玠棄和尚原别於仙人闗右創築一壘移兵守之四年金烏珠自鐵山東攻仙人闗玠力戰敗之自是金人不復窺蜀方輿勝覽仙人闗外分左右道自成州經天水出皂郊堡直抵奉州其地皆平衍此左出之路自兩當縣趨鳳州直出鳳州大散闗至和尚原此右出之路府志仙人闗在縣西南一百二十里接畧陽縣及徽縣界 烏珠舊作兀木今改馬嶺闗在鳳縣西亦曰馬嶺寨五代周顯徳二年遣將王景徳入散闗攻蜀秦州蜀將李廷珪遣别將據馬嶺寨即此府志馬嶺闗在縣西三十五里又有畫眉闗在縣西一百七十里舊縣境大散闗在鳳縣東北五十里與鳳翔府寶鷄縣分界方輿勝覽闗在梁泉係極邉為秦蜀要路漢髙祖從故道敗章邯於陳倉由此以出餘詳見寶鷄陽平闗在寜羌州西北一百里闗城東西徑二里南倚鷄公山北傍嘉陵江有州同分駐舊置逃司今裁有陽平闗營平按古陽平闗即白馬城在沔縣界今闗乃古陽 闗地三國漢景耀六年姜維聞鍾㑹治兵闗中表請遣張翼廖化等督軍分䕶陽平闗口後魏時謂之闗城世宗時茍金龍為梓潼太守帶闗城郡主魏書地形志東益州有梓潼郡領華陽興宋二縣益置於闗城也水經注西漢水西南流徑闗城北元和志闗城俗名張魯城在金牛縣西三十八里皆即此近代改置陽平闗仍漢舊名耳明統志以為即古陽平闗誤鐵銷闗在寜羌州東四十里又牢固闗在州西南四十里七盤闗在州西南四十五里百牢闗在沔縣西南隋書地理志西縣有闗官有百牢闗元和志百牢闗在西縣西南三十步隋置白馬闗後以黎陽有白馬闗改名百牢自京師趨劍南達淮右皆由此寰宇記隋開皇中置闗以蜀路險峻號曰百牢一云闗置於百牢谷九域志闗在三泉縣輿地紀勝在西縣西三十里元一統志今三泉縣西古闗是石頂闗在沔縣南輿地紀勝石頂原在西縣東南三十餘里宋置闗最為險要通志石頂闗去縣八十里又有白馬闗在縣西明正徳間置白馬巡司後移畧陽縣之九股樹興城闗在畧陽縣南元和志闗在順政縣南五里縣志又有七防闗在縣西一百九十里接階州界土闗隘在鳳縣東南明統志自青岡坪塧過武休闗山塞至此甚險峻元將王世顯取蜀經此府志又有青崖谷隘在鳳縣東四十里魚孔隘在沔縣西南宋淳祐三年䝉古破大安軍宋將楊世安守魚孔隘不降即此連雲棧在褒城縣東戰國策秦棧道千里通於蜀漢史記漢王之國張良送至褒中因說漢王燒絶棧道水經注褒水自大石門厯故棧道下谷俗謂千梁無柱也諸葛武侯與兄瑾書曰前趙子龍退軍燒壊赤崖以北閣道縁谷一百餘里其閣梁一頭入山腹一頭立柱於水中今水大而急不得安柱也後諸葛卒於五丈原魏軍先退而燒之自後案舊修路者悉無復水中柱●涉者浮梁振動無不摇心蕩目也顔師古漢書注棧道即閣道寰宇記梁州西北入斜谷至鳳州界一百里輿程記陜西棧道長四百二十里自鳳縣東北草凉驛為入棧道之始南至褒城之開山驛路始平為出棧道之始縣志明洪武二十五年因故址増修約為棧閣二千二百七十五間統名曰連雲棧自縣北鷄頭闗起一里至石洞又一里至石觜七盤又七里至獨架橋上阻石崖下走龍江最為險峻又三里至倚雲棧即響水灘前有石佛灣盤龍塢又七里至老君崖又四里至堡子舖又四里至飛石崖又一里至閣王碥又三里至架雲又八里至逍遥又十七里至馬道舖又十里至順平又十里至甜竹碥又三里至三岔舖即馬道驛也又五里至燕子崖巨石横亘江水縈迴又二十里至鳴王即簸箕棧道二里至虎頭闗又一里至上天橋又三里至武曲闗又一里至火燒碥又一里至碧霄又二里至石梯又七里至青雲即□魚溝又數歩至臘魚潭縣境閣道止此自臘魚潭境而北又有焦崖舖黒龍灣飛仙閣石溝橋八里闗雲門新開嶺安山灣青陽等棧米倉道在南鄭縣南通四川巴州境圖經漢末曺操繫張魯於漢中張魯奔南山入巴中又張郃守漢中進寜軍岩渠皆由此道自興元迳此逵巴州不過五百里天池壩在西鄉縣西南二百里大巴山明成化中置巡司今因之又子午鎮在縣東北一百四十里西接洋縣東指石泉明設逃司今裁留壩在鳯縣南一百九十里明初置宏治中遷廢邱闗正徳中又徙柴闗今仍曰留壩移通判分駐有驛丞管司獄事有分防把總舊有巡司今裁清風閣在鳳縣東北一百里唐僖宗曾駐蹕於此山險林密盜賊出沒明嘉靖八年設巡司今裁置口在畧陽縣西三十里宋開禧三年金人陷大散闗吳㬢退屯置口即此明宏治初設巡司今裁白水巡司在縣西北一百十里久廢又九股樹巡司在縣東北六十里明成化中建今亦裁長栁鎮在南鄭縣東南三十里與城固縣接界水經注漢水自南鄭又東得長桞渡長栁村居也九域志南鄭有長栁垣香西橋三鎮褒城鎮在褒城縣南九域志褒城縣有褒橋橋閣二鎮舊志褒城驛在縣南二十五里其地有園池竹木可供逰覽蓋即褒城鎮也隂平鎮在城固縣南十五里又袁陽鎮在縣西北十五里原公鎮在縣北二十里茶溪鎮在西鄉縣東五十里壻水鎮在洋縣西北與城固縣接界以近壻水為名九域志興道縣有壻水鎮又有謝村鎮在縣西三十五里黄花鎮在鳯縣北即古黄花縣也九域志梁泉縣有黄花保安方石東河橋白澗鹵土武休七鎮府志縣東北十餘里有白石村今為白石鎮青鳥鎮在寜羌州西北宋置九域志在三泉縣西四十里又輿地紀勝州東有仙流鎮峡口鎮在畧陽縣東一百里又横現鎮在縣西十五里鳴水鎮在縣西四十里石門鎮在畧陽縣西北九域志順政縣有石門沮水二縣縣志有石門梁在縣西九十里即石門也漁渡壩營在西鄉縣東南三百六十里接四川通江縣界明隆慶中移本府通判駐此崇禎中改設守偹 本朝初増設遊擊馬盤寨在褒城縣西唐天復二年王建將王宗播攻馬盤寨即此渭門寨在洋縣東一百二十里西城路口又陽嶺寨在縣東北一百二十里子午谷口石佛堡在縣東北六十里駱谷口皆宋置萬仭砦在畧陽縣北宋乾徳二年王全斌伐蜀由鳳州路進討抜乾渠度萬仭燕子二砦遂下興州元一統志萬仭山在長舉縣後有闗故縣堡在西鄉縣東一百五十里明正徳中建黄牛堡在鳳縣東北五里周顯徳二年王景攻蜀入散闗抜黄牛寨宋紹興三十年金圖克坦哈希扼大散闗游騎攻黄牛堡呉璘自河池至青野原急調兵分道援黄牛府志黄牛堡在縣西北五十里去寶鷄縣一百八十里呉玠將楊棠義築又松陵堡在縣東北大散闗旁宋時置戍於此與散闗相犄角圖圖克坦哈希舊作 單合嘉今改金壩分司在西郷縣南一百里長林驛在南鄭縣東自驛西北四十里為褒城縣自驛西四十里為沔縣之黄沙驛今廢漢陽驛在南鄭縣西又西二十里達褒城縣界又五十里逹沔縣黄沙驛自驛而北七十里達褒城縣開山驛開山驛在褒城縣治西明初置東南接南鄭縣漢陽鎮西南接沔縣黄沙驛青橋驛在褒城縣北五十里明初置今有驛丞南至開山驛五十里北至馬道驛四十里馬道驛在褒城縣北九十里明初置北至鳳縣武闗驛五十里今有驛丞梁山驛在鳳縣治東南自驛而東七十里接草凉驛轉南五十里至三岔驛又南六十里至松林驛又六十五里至留壩驛又四十五里至武闗驛又五十里達褒城縣之馬道驛草凉驛在鳳縣東六十里有驛丞又東七十里接寶鷄縣界之東河橋驛三岔驛在鳯縣南五十里有驛丞松林驛在鳳縣南一百十里有驛丞今裁留壩驛在鳳縣南一百七十五里武闗驛在鳳縣南二百二十里有驛丞今裁柏林驛在寜羌州治北黄壩驛在寜羌州西南八十里有驛丞南至四川廣元驛神山驛四十里黄沙驛在沔縣東四十里明初置今有驛丞北至褒城縣開山驛五十里順政驛在沔縣治西大安驛在沔縣西南九十里本名金牛驛明初置今有驛丞南九十里達寜羌州柏林驛 |
| 6 [https://ctext.org/more.gif](https://ctext.org/wiki.pl?if=gb&chapter=150302) | 津梁梳洗橋在南鄭縣東五里沙河橋有二一在南鄭縣南一里一在城固縣西南十五里明珠橋在南鄭縣西三里小江橋在南鄭縣西十五里柏鄉橋在褒城縣東南二十里大通橋在褒城縣南門外又縣南半里有西河橋樊河橋在褒城縣東北九十里天生橋有三一在褒城縣北七盤山下有大石横亘江中舉足可渡一在寜羌州西南八十里其地有山髙數十仭河水自山下入川石勢天成如橋一在畧陽縣西八十里有石長七丈澗二丈横於大澗沙河橋在城固縣西南十五里薛公橋在城固縣西南二十五里宋紹興初縣令薛可先開渠溉田民渭之薛公渠橋亦因之而名天寜橋在洋縣東五里又貫溪橋在縣東十里東渡橋在西鄉縣東三里又南渡橋在縣南一里木馬河渡口斜谷橋在鳳縣東二里斜谷今廢五丁橋在寜羌州東北金牛峡舊州橋在沔縣東二十五里跨舊州河黄沙橋在沔縣東四十里跨黄沙河通恵橋在畧陽縣東城外山溪時漲修廢無常又翠秀橋在縣西三十里上水渡在南鄭縣南三里又下水渡在縣南二里二渡皆夏秋設船冬設橋以濟桞渡在城固縣西南四里亦曰上栁渡 |
| 7 [https://ctext.org/more.gif](https://ctext.org/wiki.pl?if=gb&chapter=150302) | 隄堰利民隄在鳳縣其相近有墱子堰宋祥符三年置石梯堰在南鄭縣西南二十五里又野羅堰在縣南鹿頭堰在縣南二十里皆引亷水溉田大斜堰在南鄭縣西二十里又羊頭堰在縣西北十五里渡道堰在縣西二十餘里皆引褒水溉田又芝子堰在縣南十五里引今水溉田黄土堰在縣東南二十里引觀溝河水溉田山河堰在褒城縣東引褒水溉田一名栁邉堰輿地紀勝山河堰本蕭何所創相傳為蕭何堰後乃語訛為山河紹興二十二年利州東路帥臣楊庚奏稱褒斜舊有六堰灌溉民田靖康之亂民力不能修葺為水衝壊請修治乾道四年知興元府呉拱修復六堰濬大小渠六十有五凡溉南鄭褒城田二十三萬三千畝有竒府志蕭何始立為二堰曹㕘落成之諸葛亮軍駐漢中踵跡増築至宋後壊呉玠呉璘相繼修治廣溉民田復業數萬今堰凡三第一堰在縣北三里亦曰鐵椿堰今廢第二堰在縣東南六里長三百六十步又有金華堰在縣東南六里乃第二灣水析流之總渠也左右分兩渠平注西流者分為雞翁沙堰上周張儒崔家下周劉家等七堰溉漢北田東流者分為髙堰舞珠大小斜諸堰溉褒田第三堰在縣南五里乃褒水下流也流珠堰在褒城縣南八十里引亷水之流六十四里分水門七相傳亦漢蕭何所築宋元以來重修激水噴浪勢若流珠餘波東入漢江又龍潭堰在縣西南一百十里引泉水鐵爐堰在縣南七十里引華山水龍河堰在縣西南九十里引漳溪水左右横截十一渠溉田楊填堰在城固縣北十五里洋縣西北六十里引壻水溉兩縣田宋楊從義於河內填成北堰因名五門堰在城固縣西北二十五里舊築堤激壻水以灌斗山之麓元至正間縣尹蒲庸改創石渠明宏治間推官郝晟重開濬溉田四萬頃零四十餘畝又百丈堰在縣西北三十里横截壻水為堰澗百丈因名相近又有髙堰亦引壻水倒栁堰在城固縣西南二十五里又盤陀堰在縣西南四十五里南沙河承沙堰在縣南十里出小沙河横渠堰在城固縣西三十里又鄒公堰在縣西北四十里俱出北沙河髙源堰在洋縣東三十里引大龍河水二郎堰在洋縣西十五里又西五里有三郎堰皆堰灙水斜堰在洋縣北五里地居灙水下流嵗苦衝溢明萬厯十七年知縣李用中甃石數丈仍東開土渠灌溉賴之又土門堰在縣北十里灙濱堰在縣北十五里皆引灙水金洋堰在西鄉縣東南二十里子午山左有大渠一分小渠二十五道明景泰初縣令邱俊築溉田四千六百畝相近又有聖水峽河堰又官莊堰在縣南二里分渠二又五渠堰在縣南三里分渠五西龍溪堰在縣南十五里東龍溪堰在縣南二十五里髙川陂堰在縣東南一百五十里洋溪河堰在縣東南一百七十里禇河堰在縣東南一百二十里□莒河堰在縣西南三十里平地河堰在縣西南六十里七里堰在寜羌州西南七里引泗水溉田天分堰在沔縣東南三十里亦名石燕子堰引黄沙河水又白崖堰在縣南三十里馬家堰在縣南三十五里俱引養家河水又石刺塔堰亦名山河堰在縣北二十五里引舊州河水碓臼壩在西鄉縣東南七十里又王里壩在縣西南一百五十里陵墓周鬼谷子墓在褒城縣西北五十里黄草坪漢戚夫人墓在西鄉縣東南輿地紀勝其墓在縣東五里府志在縣東南二十五里張騫墓在城固縣西北八里蔡倫墓在洋縣東三十里李固墓在城固縣西水經注長桞渡有漢太尉李固墓碑銘尚存文字剥落不可復識府志墓在縣西三十里有石碣題曰漢忠臣太尉李公神道七女塜在城固縣北水經注壻水東迳七女塜塜夾水羅布如七星髙十餘丈周圍數畝元嘉十年大水破墳得一磚刻云項氏伯無子七女造槨世人疑是項伯塜輿地紀勝七塜三在城固縣四在興道縣三國漢諸葛武侯墓在沔縣南定軍山蜀志亮遺命●定軍山因山為墳冢足容棺魏鍾會至漢川令軍士毋得於墓所左右芻牧樵採水經注亮遺令因即地勢不起墳隴惟深松茂栢攢蔚川阜莫知墓塋所在元和志墓在西縣東南八里貞觀十一年勅禁樵採馬超墓在沔縣東三里今其地名馬埸張嶷墓在褒城縣東栢郷街世呼褒徳侯將軍墓宋楊從義墓在城固縣北十五里明楊洪墓在南鄭縣西北十五里祠廟黄帝廟在城固縣西南二十里禹王廟在寜羌州北嶓●山下漢髙祖祠在南鄭縣南漢水濱相傳髙祖游憩於此後人立祠祀之伍子胥廟在城固縣北百丈堰元至正元年建鄼侯廟在府治堂北明洪武十五年建祀漢蕭何淮隂侯廟有三一在南鄭縣米倉山下一在褒城縣南孤雲山一在縣西南仙臺山祀漢韓信留侯祠有二一在城固縣東三里一在洋縣西四十里雲山祀漢張良恵逺侯廟在褒城縣山河堰祀漢曺㕘宋政和中賜額武侯廟在沔縣東南祀漢蜀諸葛亮蜀志景耀六年詔為亮立廟沔陽裴松之註褒陽記曰亮初亾百姓因時節私祭於道陌上步兵校尉習隆中書郎向光等共上表因近其墓立廟沔陽斷其私祀水經注定軍山東地名髙平是亮宿營處有亮廟通志廟內有唐御史沈逈碑今尚存張桓侯廟在西鄉縣西闗祀蜀漢張飛楊君神祠在畧陽縣元和志在順政縣西南二里嘉陵水山上即楊難當也土人祀之府志今曰武都王廟在縣治忠烈祠在鳳縣西南仙人闗祀宋呉玠吳璘又有祠在畧陽縣東一里二相祠在南鄭縣治南宋嘉定中建祀張浚虞允文魏了翁為記楊將軍廟在城固縣北十五里祀宋楊從義旌忠廟在寜羌州北輿地紀勝在大安軍學旁祀楊震仲蒲尹祠在城固縣西北斗山之麓祀元縣尹蒲庸方正學祠在南鄭縣治西南祀明方孝儒三公祠在南鄭縣治西舊為藍公祠祀明都御史藍章康海為記後固原傑呉道宏相繼撫鄖治撫流移皆有功漢中故並祀之二都祠在西鄉縣東祀明都御史原傑呉道宏節義祠在畧陽縣東一里祠明知縣孫璽靈澤廟在褒城縣南玉泉北又澤潤廟在縣南三十里中梁山皆宋建 |
| 8 [https://ctext.org/more.gif](https://ctext.org/wiki.pl?if=gb&chapter=150302) | 寺觀乾明寺在南鄭縣西中梁山上宋建延慶寺在褒城縣東南十里唐貞觀中賜額福嚴寺在褒城縣南九十里即金華寺中有塔崇慶寺在褒城西南二十五里俗呼牛頭寺唐建宋蘇軾有贈牛頭寺明上人詩開明寺在洋縣南一里唐建宋文同畫古松八株根節●砢筆勢飛動醴泉寺在洋縣南十六里唐開元中建智果寺在洋縣西三十里唐儀鳳中建廣慶寺在西鄊縣治東宋建開元寺在西鄉縣東三十里聖徳寺在鳳縣東六里唐貞元中初建戴正倫記梁肅書碑令廢崇勝院在洋縣北十五里宋大中祥符中建鄭勛有詩成化觀在褒成縣西北九十里雲夣山舊名雲霧寺宋慶元間改為觀白鶴觀在城固縣南十里老君山唐建奉真觀在城固縣西北二十里即斗山觀亦名昇仙觀唐竇子明得道所崇道觀在洋縣西北二十五里酆都山宋元豐中建 |
| 9 [https://ctext.org/more.gif](https://ctext.org/wiki.pl?if=gb&chapter=150302) | 名宦漢田叔陘城人初為趙王張敖郎中髙帝召見輿語漢廷臣無能出其右者拜為漢中守丁邯陽陵人世祖時遷漢中太守治有異政陳禪安漢人安帝時漢中蠻叛以禪為漢中太守賊棄聞其名聲即時降服子澄有清名厯官漢中太守三國漢諸葛亮陽都人建興六年率諸軍北駐漢中屯沔陽前後屢出祁山伐魏吕乂南陽人丞相亮出軍徙為漢中太守兼領督農供繼軍糧王平宕渠人初為安漢將軍領漢中太守延熙六年拜鎮北大將軍統漢中平在北境甚著名迹晉張光鍾武人永嘉中為梁州刺史鄧定等抄盜進逼漢中光不能赴州止於魏興綏撫荒殘百姓悦服於是却鎮漢中時賊將李運楊武自褒陽入漢中光嬰城固守憤激成疾佐史及百姓咸勸光退據魏興光按劍曰吾受國原恩不能除冦何得退走聲絶而卒子邁多才畧有父風州人推邁權領州事與賊戰没南北朝宋蕭思話南蘭陵人元嘉中為梁南秦二州刺史氐帥楊難當冦漢中思話遣司馬蕭承之進據磝頭難當引衆西還留其將趙温守梁州薛健據黄金姜之寶據鐵城承之遣隂平太守蕭坦進攻其二戍拔思話遣軍繼進與承之軍合難當遣其子和悉力來攻承之等力戰敗之漢中平悉収没地置戌葭葫水遷鎮南鄭劉道真彭城人元嘉中為梁南秦二州刺史楊難當冦漢中道真與裴方明討破之難當奔上邽仇池遂平劉秀之莒人元嘉中為梁南秦二州刺史漢川飢饉秀之躬自儉約先是漢川悉以絹為貨秀之悉令用錢百姓利之遷益州刺史折留奉禄二百八十萬付梁州鎮庫此外蕭然齊蕭懿梁武帝兄永明末為梁南秦二州刺史魏軍十萬入漢中圍南鄭懿率二千餘人固守拒戰六十餘日不下死傷甚衆軍中□盡持麯為食懿遣氐帥楊元秀說氐起兵攻魏厯城等六戍魏人震懼邉境遂寜梁蕭修鄱陽王恢子武帝以為梁秦二州刺史在漢中七年移風改俗人號慈父將秋遇蝗修躬至田所深自咎責功曺史勸捕之修曰此由刺史無徳所致捕之何補言卒忽有飛鳥千羣蔽日而至瞬息之間食蝗遂盡而去魏李崇頓邱人孝文南討漢陽崇行梁州刺史事氐賊靈珍襲破武興與齊相結崇督諸軍討破之靈珍奔漢中孝文嘉其功拜梁州刺史邢巒河間人周世宗時梁夏侯道遷以漢中降詔巒都督行梁漢諸軍事巒至漢中白馬以西猶為梁州巒遣將領鋭卒攻下之乗勝追北至闗城之下詔拜巒梁秦二州刺史於是開地定境東西七百里南北千里獲郡四十二部䕶軍及諸縣戍遂逼涪城魏子建下曲陽人初宣武平氐遂於武興立鎮尋改為東益州其後鎮將刺史●失人和羣氐作梗乃以子建為益州刺史子建布以恩信逺近清静冦㒞上谷人永安二年為梁州刺史梁俗荒獷多盜賊㒞令郡縣立庠序勸耕桑敦禮義數年風俗頓革梁將曺掞之鎮魏興屢擾疆場㒞遣長史杜林道攻克其城并擒掞之梁頓兵魏興志圖進取㒞撫勵將士人思效命梁知其得衆心弗敢逼周李暉成紀人建徳初出為梁州刺史時渠蓬二州生獠積年侵暴暉至州綏撫並来歸附隋斐緼聞嘉人髙祖時厯洋州刺史有能名唐薛大鼎汾隂人髙祖時為山南道副大使開屯田以實倉廪有治名韓思復長安人永淳中調梁州府倉曺㕘軍會大旱輒開倉賑民州劾責對曰人窮則濫不如因而活之無趨為盜賊州不能詰唐璿始平人武后時授梁州都督吐蕃大將麴莽布支冦梁州入洪源谷璿臨髙望之見賊騎鎧鮮明謂麾下曰莽布支新兵欲以示武其下皆貴臣子弟騎雖精彩不習戰為諸君取之乃披甲先登六戰皆㨗克築京觀而還張嘉貞猗氏人厯秦梁二州都督政以嚴辨吏下畏之奏事京師明皇善其政數慰勞元結河南人肅宗時為山南西道節度㕘謀募義士於唐鄧汝蔡降劇賊五千史思明亂帝將親征結建言賊鋭不可與争宜折以謀帝善之李勉鄭王元懿曾孫肅宗時為梁州刺史勉假王晬南鄭令晬為權倖所誣詔誅之勉曰方藉牧宰為人父母豈以讒殺良吏乎即拘晬為請得免晬後以推檡為龍門令果有名嚴震鹽亭人建中中為興鳳兩州團練使興利除害號稱清嚴遷山南西道節度使朱泚反遺帛書誘之震即斬以聞時李懐光與賊連和徳宗欲徙蹕山南震聞馳表奉迎既入駱谷李懐光以騎追賴山南兵以免至梁州宰相請西幸成都震曰山南宻邇畿輔李晟方圗收復藉此軍為聲援今引而西則諸將顧望責功無期會李晟表至亦請駐蹕梁洋議遂定梁間自安史後户口流散震隨機冝勸課鳩歛有法民不煩擾而行在供億具焉車駕還改梁州為興元府即用震為尹嚴礪震從祖弟震卒以礪權知府事即拜本道節度副使輿州自長舉北至青泥嶺西抵成州崖谷峻隘十里百折秋冬雨雪泥淖為害運饋者顛踣糗糧芻藁委填溝壑礪乃出軍府之幣即山僦工自長舉而西疏嘉陵江三百餘里以饋成州民嘉頼之裴玢京兆人元和中為山南西道節度使為治嚴稜逺權勢不務貢奉蔬食敝衣居處取蔽風●倉庫完實百姓安之裴度聞喜人穆宗時出為山南西道節度使寳厯二年復入朝輔政李綘賛皇人太和中為山南西道節度使監軍楊叔元激軍士作亂牙將王景延戰歿絳遂遇害事聞贈司徒謚曰貞景延亦贈官温造祁人興元軍亂殺李絳衆謂造可夷其亂乃授山南西道節度使造至斬八百餘人醢殺絳者取其級祭絳及死事官王景延等以功加檢校禮部尚書李從晦文宗時厯山南西道節度使以風力聞令狐楚華原人開成中為山南西道節度使為政善撫御治有績效人得所宜鄭澣滎陽人文宗時為山南西道節度使始其父餘慶鎮興元創學廬澣嗣完之養生徒風化大行封敖蓨人大中中為興元節度使初鄭渥開新路水壊其棧敖更治斜谷道行者告便蓬果賊依鵎山冦興元敖遣副使王贄捕平之五代梁唐道襲為山南西道節度使李茂貞冦蜀道襲拒於青泥嶺以死守之茂貞自是無窺山南意宋張暉大城人建隆中議伐蜀以暉為鳳州團練使兼縁邊巡檢濠砦橋道使暉盡得山川險易密疎陳之太祖大悦及大軍西下暉聞大散闗路躬撫士卒且役且戰督軍人㤀其勞李穆陽武人宋初為洋州通判剖决滯無留訟獄安守忠晋陽人乾徳中蜀平太祖知逺俗苦苛虐南鄭為走集之地特命守忠知興元府以撫綏之周渭恭城人乾徳中通判興州州領置口砦多戍兵監軍傲狼縱其下為暴居人苦之渭馳往諭以禍福斬其軍校衆皆懾服詔書褒嘉命兼本砦鈐轄開寶初鳳州主吏盜官銀擇渭往代周嵗羨課計數倍趙安易薊人太平興國中知興元府先是兩川民輸税者以鐵錢易銅錢安易言其非便請許納鐵錢詔從之韓億雍邱人嘉宗時知洋州州豪李甲兄死廹嫂使嫁因誣其子為他姓以專其貲嫂訴言於官輒賂吏掠服之積十餘年訴不已億視舊牘未嘗引乳醫為証召甲出乳醫示之甲無以為辭寃遂辨楊繪綿竹人仁宗時知興元府吏請捕穿窬盜庫縑者繪就視之踪跡不類人所出入呼戯沐猴者詰於庭一訊具狀府中服其明在郡獄無繋囚文同梓潼人皇祐中知興元府治庠序擇行藝之秀者掌之風諭境內遣子弟就學暇日躬閲訓導褒斜間道多剽竊吏不能禁同治之盜不敢犯後徙知洋州有恵政盧士宏新鄭人知洋州先是圭田多虚籍士宏考校令隨實以輸自部使者而下皆十損七八文彦博包拯皆以賢能薦楊文廣太原人治平中為興州防禦使韓琦使築篳篥城文廣聲言城噴珠率衆應趋篳篥比暮至其所部分已定遲明敵騎大至知不可犯而去文廣遣將襲之斬獲甚衆种世衡洛陽人通判鳳州州將王䝉正章獻后婣家也所為不法嘗干世衡以私不聴●正于是隂搆之坐謫劉子羽崇安人建炎中呉玠戍河池王彦戍金州皆飢興元帥臣閉糴二鎮病之張浚承制拜子羽知興元府子羽至漢中通商輸粟二鎮遂安郭浩隴干人紹興初金人破饒風嶺侵梁洋入鳳州攻和尚原浩與呉璘往援斬獲萬計徙知興元府饑民相聚米倉山為亂浩討平之王庻慶陽人紹興中知興元府庻以士卒單寡籍興元諸邑及三泉縣于强壯兩丁取一三取二號召義士日閲于縣月閲州厚犒之不半年有兵數萬王夣易滎州人常攝興州改川陕茶運置茶舖免役民嵗課亦辦呉璘隴干人紹興初為利州西路安撫使治興州時和議方堅而璘治軍經武常如敵至二十六年改判興州後拜四川宣撫使乾道初又改判興元府修復褒城古堰溉田數千頃民甚便之楊政臨涇人紹興二年知鳳州十年徙知興元府大金渝盟政建迎敵之策斬獲甚多明年政出和尚原屢敗金兵和議成帝召政還軍民詣部使者借留還政屯興元府漢中十八年州六堰久壊失灌溉之利政為脩復漢江水决為害政築長堤捍之凡有益于民者不敢以軍旅廢故將士上下安之唐文若眉山人髙宗時通判洋州洋西鄉縣産茶亘陵谷八百餘里山窮險賦不盡括使者韓球將増賦以市寵園户避苛飲轉徙飢饉相藉文若力争之賦訖不增呉拱璘兄玠之子乾道中知興元府漕使王炎委修復山河堰盡修六堰濬大小渠六十五里凡溉南鄭褒城田二十三萬三千畝有竒下詔奬諭虞允文仁夀人乾道中為四川宣撫使至漢中金洋興元歸正人二萬遮道訴繋縲之苦允文分給官田俾咸振業李蘩晋原人孝宗時知興元府安撫利州東路漢中久飢劍閣外和糴在州者多蘩訪求民瘼有老嫗進曰民所以飢者和糴病之也蘩感其言奏免之民大悦呉挺璘子淳熙初為興州都統初軍中置互市於宕昌羌馬騎兵雄天下自因張松興榷牧奏絶互市絶得下駟挺至首陳利害詔許嵗市七百匹始武興所部就□諸部漫不相屬挺奏以十軍為名營部於是井然四年除知興州利州西路安撫使密修皂郊堡增二砦繕成器儲於兩庫敵終不覺成州西和嵗大祲挺力為賑恤全活數十萬郡東北有二谷水挺作二堤捍之紹興中水暴發入城挺既賑被水者復増築長堤以為障詔聞偹邊急務即建増儲之䇿由是□糗不乏民賴以安張詔成州人趙汝愚為從官時每奏呉氏世領蜀兵非國家之利請以詔代領武興之軍汝愚既知樞密府力辭不拜白於光宗曰若武興朝除帥則臣夕拜命帝許之乃以詔為成州團練使興州諸軍都統制詔在興州甚得士心楊震仲成都人開禧初辟興元府通判權大安軍呉曦叛馳檄招之震仲辭疾不行時軍教授史次秦亦被檄謀於震仲震仲曰大安自武興來為西蜀第一州若首從其招則諸郡風靡矣顧力不能拒義死之曦遣郭●飛代震仲趣其行益急震仲飲毒死闔郡為之流涕是年曦伏誅安丙為興州安撫使以震仲死事聞贈朝奉大夫史次秦眉山人為大安軍教授呉曦叛招次秦甚遽次秦遷延固避曦迫之乃以石灰銅油塗兩目未生附子傅之比至目益腫次秦母年髙而賢聞次秦為曦所招即命家人以疾篤馳報曦乃聴還曦誅蜀帥上其事改秩利州路主管文字安丙廣安人寜宗時知大安軍嵗旱民艱食丙以家財糴米數萬石以賑開禧二年程松為四川宣撫使呉曦副之丙陳十可憂于松言曦必誤國松不省既而曦奏丙為隨事轉運使居河池曦僭號稱臣於金丙與楊巨源李好義等誅㬢加丙知興州安撫使時方議和丙獨戒飭將士以攻為守威名甚著李如義下邽人開禧初為興州正將呉曦叛好義自青防聞變亟歸謀誅之以所謀告李貴約又約楊巨源等夜饗士麾授甲與兄好古好仁而拜訣家廟入偽宫遂斬曦首馳告安丙宣詔軍民好義請乗時取闗外四州十戰至山砦髙堡七日至西和以少擊衆前無留敵金西和節度使完顔欽遁好義整衆而入軍民歡呼迎拜藉庫府以歸於官楊巨源益昌人為鳳州堡子原倉官傾財養士沿邉忠義咸服其才移監興州合江贍軍倉呉曦叛巨源隂有討賊志結義士三百人給其衣食與李好義㑹好義率其徒入偽宫巨源持詔乗馬自稱奉使入內曦啟户欲逸李貴執殺之以曦首狥三軍推安丙權四川宣撫使巨源權參賛軍事丙奏功於朝以巨源第一詔補承宣郎劉甲龍游人開禧中知興元府右東宣撫使金立呉曦為蜀王曦以書致甲甲援大義拒之欲自抜歸朝先募二兵持帛書遺參知政事李壁告變壁袖帛書進寜宗覽之稱忠臣者再召甲赴行在後再知興元府權四川制置司事先是大臣赴蜀者諸将有互送禮實賄賂也甲下令首罷之凡安丙所立茶鹽枈邸俱廢之又乞復通吳氏荘嵗收租四萬有竒茶鹽三萬以禆總計從之丙增多田税甲嵗减凡六十萬緡米麦萬七千石邉氏感泣髙稼蒲江人寶慶三年桂如淵鎮蜀辟稼通判沔州兼幕軄創山砦八十有四募義兵為守禦計元兵由東道入如淵辟稼知洋州及漢中䧟沔州破稼率遺民駐亷水堡以保巴山制置使趙彦呐以参議官辟之稼言漢中蕩無藩籬冝經理仙人原乃繕營壘峙芻糧比器甲開泉源守禦之規㒺不偹具尋知沔州葺理創殘招聚流散民皆襁負来歸後元兵自泉闗入衆潰城陷遂死焉曹友聞栗亭人端平中權知沔州節制屯戌軍馬引兵鎮仙人闗元兵大至制置使趙彦呐檄友聞控制大安以保蜀兵友聞馳書曰沔陽蜀之險要吾重兵在此敵有後顧憂不能越沔陽入蜀而大安無險可守豈可以平地控禦彦呐不從一日來速者七友聞引兵夜出遇元兵與弟萬血戰俱死贈龍圍閣學士諡曰節胡世全景定四年為沔州都統䕶糧運至虎象山遇元兵戰敗死之楊世威宋末為忠義副總管元兵破大安世威堅守魚孔隘孤疊不䧏詔以世威就知大安軍元楊師文南陽人至元間為漢中道巡行勸農副使置倉義教民種藝法改僉本道提刑按察使事黜奸舉材咸服其公姚燧栁城人至元中除陜西漢中道提刑按察司副使録囚延安逮繋詿誤皆縦釋之人服其明决王利用潞縣人大徳初為興元路總管減軄田租額站户之後於地郷者患除之民甚便焉有婦毒殺其夫問藥所從來吏教婦指為富商所貨獄上利用曰家富而貨毒藥豈人情哉訊之果寃明金興旺洪武初守興元明昇將呉友仁以三萬衆来攻城中兵止三千興旺迎敵面中流矢拔矢復戰敵益衆乃斂兵入城傳友徳来援興旺出兵躡之蜀兵墜崖石死者無算威震隴蜀費震鄱陽人洪武初知漢中府嵗㓙盜起震發倉粟十餘萬斛貸民俾秋成還倉易陳還新盜皆来歸令占宅自為保伍得數千家秋大熱民盡償前粟太祖聞而嘉之方孝孺寜海人洪武中除漢中府教授日與諸生講學不倦蜀獻王慕其賢延為賓師每日陳說道徳王尊以殊禮孝孺嘗以遜志名齋王改曰正學王黼武進人宣徳中知洋縣奏最當遷民詣闕乞留者數千人詔加秩還任趙鯤夀張人嘉靖中知漢中府大盜呉海珠依山險為冦父子相繼四十餘年鯤下車即選練民兵以計擒之餘黨奔潰境內悉平司五教內黄人崇禎末知城固縣山民據險稱亂五教率兵擒斬之闖賊至且戰且守城陷不屈遇害吉永祚輝縣人崇禎末為鳳縣主簿謝事將歸㑹賊至縣令棄城遁永祚倡義拒守城陷與其子士樞士謨皆死之教諭李之蔚鄉官魏炳亦不屈死永祚贈漢中府經厯餘贈䘏有差 |
| 10 [https://ctext.org/more.gif](https://ctext.org/wiki.pl?if=gb&chapter=150302) | 本朝楊可經順天通州人順治二年治漢中府賀珍犯境與同知董應微推官原體䝉時偹芻糧協力固守城賴以完李天敘安陽人順治十五年知洋縣時吴三桂駐漢中邑苦騷擾天敘每與力争民以獲蘇衣璟如棲霞人順治中以進士任漢中府推官呉三桂駐漢中兵民錯處豪猾依倚為姦璟如蒞政嚴明豪民皆相戒曰各愛無犯衣君令尤長于聼斷訟雖詞涉兩端獄稽數載者以片語折之皆屈服劉澤霖直隸人順治十六年任漢中府同知吴逆駐漢中其黨重利剥民及移治雲南索逋甚急質民子女號泣遍野澤霖以法建治其尤者仍率屬●金贖男婦數百口民皆安堵南鄭有栁邉堰為沙所衝澤霖疏鑿得宜沿堰栽栁以障沙民利賴之呉樹聲江寕人知畧陽縣時冦氛未靖邑當衝要樹聲設計防禦以勞勩卒官汪化鏊涇縣人康熙中為漢中府同知呉三桂據漢南逼受偽軄化鏊不從自縊死又馮臯疆永濟人亦漢中同知呉三桂叛隨至沔縣陷賊城中導之降不從賊幽之古寺中厯五載不屈節後漢中平督臣哈占疏其節於朝費雅達滿洲人康熙十八年授漢中鎮總兵先是漢中失守官兵退屯南山之麓費雅達至約束軍士沿山村堡民不知兵及大兵復漢中費雅達帥師征進居民争絜壺漿囊□糗以送之勝天綬遼陽人康熙二十五年知漢中府諳練精敏修復廟學倉厫漢南素饒水利天綬相視地形築堤建閘啟閉有期蓄洩有界自是争端永杜劉棨諸城人任寧羌知州有政績厯四州布政使 |
| 11 [https://ctext.org/more.gif](https://ctext.org/wiki.pl?if=gb&chapter=150302) | 人物漢鄧公成固人景帝時以謁者僕射為校尉擊呉楚帝曰頃從軍所来聞●錯死呉楚罷兵不鄧公曰呉為反數十嵗矣以誅錯為名其意不在錯也錯患諸侯强大不可制故請削之以尊京師計畫始行卒受大戮內杜忠臣之口外為諸侯報仇臣竊為陛下不取也拜為城陽中尉建元中為九卿一年謝病免歸其子章以修黄老言顯諸公問張騫成固人建元中為郎應募使月氐徑匈奴留十餘嵗乃還後以校尉從衛青擊匈奴封博望侯張猛字子游騫孫師事周堪元帝時為光禄大夫給事中與周堪同心輔政為石顯所譛自殺李法字伯度南鄭人博通羣書性剛而有節永元九年應賢良方正對策除博士遷侍中光禄大夫嵗餘上疏以為宦官權重椒房寵盛又譏史官記事不實下有司免為庻人在家八年徵拜諌議大夫正言極詞無改於舊出為汝南太守李郃字孟節南鄭人通五經善河洛風星縣召署募門侯吏和帝分遣使者微行觀採風謡使者二人當到益部投郃候舍時夏夕露坐郃仰觀問曰二君發京師時當知朝廷遣二使耶二人驚問郃曰有二使星入益州故知之耳後舉孝亷五遷尚書令拜太常代袁敞為司空敷陳得失有忠臣節李固字子堅郃之子少好學嘗步行尋師不逺千里遂博覽文籍結交英賢陽嘉二年以災異對䇿順帝覽其對多所納用即時出宋阿母還舍諸常侍悉叩頭謝罪朝廷肅然以固為議郎而阿母宦官疾固言直因詐飛章以陷其罪出為廣漢縣令厯荆州刺史泰山太守冲帝即位以為太尉及冲帝崩質帝遇弑固與杜喬欲立清河王某梁冀竟立桓帝誣固下獄遂見害二子基兹皆死獄中李厯字子季郃弟子清白有節博學善交與鄭康成陳紀等相結為新城長政貴無為官至奉車都尉樊志張南鄭人博學多道●身不仕嘗游隴西破羌將軍段穎出征西羌請見志張其夕穎軍為羌所圍因留中軍夜謂穎曰東南角無復羌宜乗虚引出住百里還師攻之可以全勝熲從之果破賊於是以狀表聞有詔特微會病終李燮字徳公固少子固遇害之時燮年十三姊文姬以燮託父門生王成成將燮入徐州界內燮姓名為酒家傭十餘年冀既誅始還郷里後徴拜議郎亷方自守靈帝時拜安平相先是安平王續為張角賊所掠贖還燮奏續不宜復國已而續竟歸藩未滿嵗果坐不道誅乃擢爕河南尹時以貨賂為官燮上書陳諌辭義深切帝乃止在職二年卒時人感其世忠正咸傷惜焉程包漢中人成帝時為郡上計時巴郡板楯蠻冦掠三蜀及漢中諸郡帝問益州計吏征討方略包對曰板遁立功先世復為義人自永初以来忠功屢著本無惡心愁苦賦後困罹酷刑以致叛戾但選明能牧守自然安定帝從其言即皆降服三國漢陳術字仲伯漢中人博學多聞著釋問七篇益都耆舊傅及志南北朝南齊陽黒頭華陽人陳從四世同居建元三年有司奏表門閭蠲租税郝道福華陽人累世同㸑建武三年明帝詔表門閭蠲其調後周趙文表南鄭人世為二千石父珏性方嚴有度量位御史中大夫文表性修謹志存忠節為周文親信累遷車騎大將軍儀同三司天和中除梁州總營府長史所管地名恒稜者方數百里恃險固常懐不軌文表率衆討平之遷蓬州刺史政尚仁恕人皆懐之大象中拜呉州總管唐强循字季先鳳州人仕累雍州司户參軍華原無泉人畜多暍死循教濬築蓄水以溉田一方利之號强公渠詔書褒子薦厯大理少卿右庻子為政辨給不為威嚴遇人盡信不為疑宋張伯威大安軍人紹熙元年武進士調神泉尉時大母黃年九十八伯威不忍之官黄得疾瀕殆伯威剔左臂肉食之遂愈繼母揚因姑病篤驚成疾伯威復剔臂肉作粥以進疾亦愈事聞詔與陛擢伯威不赴遂隠號無辯居士張珏字君玉鳳州人年十八從軍釣魚山以戰功累官中軍都統制號為四川虓寶祐末元兵圍合州珏與王堅協力戰守攻之九月不能下尋以珏為令守徳祐三年升四川制置副使知重慶府元兵圍重慶城中糧盡部將趙安開門降玨巷戰不支東走涪被執至安西自經死元李孟字道復漢中人博學强記通貫經史成宗時武宗仁宗皆未出閤孟以薦為師傅大徳初武宗撫軍北征仁宗留宫中孟日陳善守正道成宗聞而嘉之至大三年拜中書平章政事仁宗嗣立進階光禄大夫累封魏國公孟宇量闊廓才畧過人三入中書民間利害知無不言引古証今務歸正㫖進㧞賢士逰其門者皆知名士卒謚文忠明王信字君實南鄭人生半嵗父忠北征戰殁母岳氏苦節育之正統中襲千户成化初積功至都指揮僉事守偹荆襄平大盜劉千户移湖廣平永順堡靖二宣尉及靖州武岡蠻累遷都督同知總督漕運帥府舊有湖擅為利估開以泊漕艘勢要壅水一裁以法漕務修舉信沉毅簡重厯大鎮不營私産子繼善從善皆舉進士張羽字伯翔南鄭人性至孝●治末進士武宗時任御史巡按山東中官導帝游幸羽上疏力諌出為廣平知府調河間甚著聲績嘉靖中擢貴州布政使吏以羨金進却不納為藉記於官厯南京工部侍郎吉孔嘉字望宇洋縣人㓜時訴父寃於巡按御史獲釋時稱其孝崇禎三年舉於鄉知寜津縣有善政遷順徳同知調真定尋擢順徳府 大兵至悉力捍禦城陷與妻張氏長子貢生恵迫次子婦王氏並死之贈太僕寺少卿妻子子婦並獲旌 本朝乾隆四十一年 賜謚忠節妻子並入忠義祠張鳳融字建翀城固人天啟進士崇禎中官御史極論四川巡撫王維章貪劣請召還給事中章正扆累官右僉都御史巡撫江南十六年流賊陷城固脅之降不從遇害年本朝乾隆四十一 賜謚忠節 |
| 12 [https://ctext.org/more.gif](https://ctext.org/wiki.pl?if=gb&chapter=150302) | 本朝張兆熊字宜男洋縣人明末舉人性至孝居父喪哀毁踰禮流賊冦洋兆熊偕縣令郭一龍募鄉勇數百勦之賊遁城不得陷順治中擢御史厯淮徐郴林參政所至有聲周基昌城固人順治初從單大兵至延安招撫各砦有功賀珍冦漢中基昌 騎潰圍赴省乞救賊平授保定通判厯叙州知府劉文秀自滇窺蜀城陷不屈死妻王氏守節撫孤厯五十餘年陳安國字斗坦沔縣人順治初以僉事監軍四川時姚黄賊衆猖獗安國招降之厯井陘九江道致仕歸修黄金峽嶮道三百里建連雲棧坍榻橋梁數十處邑多賴之吉允迪字大邱洋縣人順治進士知信豐縣勦賊冦屢著軍功厯雲南㕘政貴州學道皆有實績張勇字非熊洋縣人㓜孤落拓不覊善騎射初隸總督孟喬芳勦賊南北山平河西叛●所至有功授甘肅總兵從經畧洪承疇取滇黔進雲南提督康熙初復調甘肅呉三桂據雲南叛蔓延闗凉勇以靖逆將軍率兵圍蘭州復臨洮下鞏昌降岷州及川賊出秦州勢甚熾勇分兵四應獨以麾下數百騎駐伏羌與賊相持數月三戰敗賊大軍至賊遂遁以收復全秦功授一等侯世襲累進太子太師卒贈少師諡襄壯勇身經大小數百戰拔郡五州縣數十擒偽王一人斬偽將軍以下數百人每臨陣身先士卒料敵制勝能以寡擊衆紀律嚴明將吏不敢犯居恒恂恂退讓賓禮文士有古儒將風王天章鳳縣人父死廬墓三年母疾衣不解帶鄉黨稱其孝行乾隆二年 旌表建坊 |
| 13 [https://ctext.org/more.gif](https://ctext.org/wiki.pl?if=gb&chapter=150302) | 流寓漢承宫姑幕人新莽時將諸生避地漢中烈女漢陳文矩妻李氏李法姊字穆姜有二男而前妻四子文矩為安衆令喪於官四子以母非所生憎毁日積穆姜撫字益隆衣食資供皆倍所生長子興遇疾困篤親調藥膳恩情篤密興疾瘳自知遇惡遂將三弟詣南鄭獄陳母之徳狀已之過乞就刑辟郡守表異其母蠲除家徭遣散四子許以修革自後訓導愈明並為良士穆姜年八十餘卒趙伯英妻李氏李固女字文姬賢而有智固既策罷文姬密與二兄謀預藏匿弟燮有頃難作二兄受害文姬乃告父門生王成曰君執義先君有古人之節今委君以六尺之孤成感其義將燮亾命徐州後遇赦還鄉姊弟相見悲感旁人即面戒燮曰先公正直為漢忠臣令弟幸而得濟豈非灭耶宜杜絶衆人勿●往来慎無一言加於梁氏惟引咎而已燮謹從其誨趙宣妻杜氏字泰姬南鄭人教子女及婦並有法度子元珪稚珪並有聞望七子皆辟命察舉牧守宋崔均妻張氏張伯威妺其姑王氏疾甚張剔左臂肉作粥以進達旦即愈事聞賜束帛劉當可母王氏當可為利州路提舉常平司幹辦公事紹定三年王氏就養興元元兵屠興元王氏義不辱投江死其婦杜氏及僕婢五人咸及於難當可奔赴江滸得母喪歸詔贈和義郡太夫人明陳情妻李氏南鄭人正徳中蜀冦自青石闗来氏從夫入城避冦至漢江未渡忽傳冦至衆皆逃匿氏與夫相失遂懐其㓜子投水死王以諫妻靳氏寜羌人夫亾子夭將從死姑曰吾惟汝是依何忍棄我氏感泣從命曲盡孝養姑殁殯殮既畢遂自縊死事聞旌表陳悌妻賈氏畧陽人强暴欲沔之躍身入漢江死又徐士選妻王氏遇賊逼不從被害蔡一仕妻胡氏沔縣人崇禎中流賊亂氏同次女欲渡江避之女曰即得渡江賊從馬上追之亦不免何若●此江之為愈女先躍入水氏從之稱母子並雙烈梁賓妻趙氏沔縣人聞流賊至因夫疾不忍逺避賊索得欲驅之去不從被殺又曹良輔妻沈氏寧羌人賊至自縊死岳烈女城固人許字諸生王棐子賊至欲辱之不從遇害 |
| 14 [https://ctext.org/more.gif](https://ctext.org/wiki.pl?if=gb&chapter=150302) | 本朝張試之妻章氏沔縣人夫亾負土成墳血流指掌守節三十年李彦碩妻武氏褒城人孀居賀珍之亂賊黨欲汚之氏引刄自刎不得死尋剪髮毁身以免苦節終身梁衡妻李氏城固人衡知萊陽縣氏随任所值冦至助衡守御城以得全夫亾守節垂五十年同縣韓之荆妻吕氏荆壮嵗逰學不歸氏厯經兵火事姑撫子又黎廷鐸妻陳氏姑遘竒疾醫藥罔效氏割股作羮以進姑疾忽愈人以為孝感蔡起麟妻王氏城固人未婚而起麟死父欲令改適氏不從往起麟家執喪孝養舅姑終其身周公輔妻王氏洋縣人為賊所逼不從被創十餘棄之去斃而復蘇髙映碧妻李氏畧陽人孀居有豪右欲强妻之氏剪髮毁面誓死以拒同縣梁天培妻張氏洋縣李國士妻王氏俱為賊所逼引刀毁容以免何謙妻徐氏褒城人康熙十八年冦大兵下漢中逆冦潰走氏避 為遊騎所掠縳馬上誓死不從遂被害又城固張士英妾閻氏洋縣張兆總妻李氏畧陽李應登妻潘氏王丹所妻王氏俱為賊所逼義不受汚投崖死又城固劉振作妻饒氏投水死洋縣李躍龍妻張氏以不從賊被殺王爾麟妻黨氏城固人年十九而寡逆藩有偽将欲娶之氏自縊死同縣李沐潤妻戴氏随夫入蜀夫卒扶櫬歸自縊洋縣翟冲雯妻叚氏夫卒翁欲再嫁之自縊梁貢妻羅氏畧陽人夫亾有遺腹舅姑相繼逝氏竭力飲●俄而子夭泣曰梁氏絶我何生為遂不食死魏益妻潘氏南鄭人夫亾守節又同縣節婦楚洪妻潘氏楊宣妻黄氏生員張秉政妻王氏趙采銘妻李氏劉紹先妻朱氏生員張耀妻陳氏杜錫妻丁氏俱乾隆年間旌表生員苪纉先妻劉氏畧陽人夫亾守節乾隆年間 旌表李徳長妻王氏城固人夫亾守志撫孤姑楊氏久病不肯服藥氏常長跪以進姑始一嘗已而卒愈徳長弟徳昇妻伍氏徳昇弟徳發妻范氏皆早寡娣姒三人以志節相勵同居無間言稱一門三節云又同縣劉芳琇妻徐氏何䋲祖妻劉氏石曰松妻賈氏黨熙妻傅氏劉啟科妻何氏和毓秀妻葉氏余志義妻張氏洋縣王士蔚妻嚴氏張緯妻李氏劉文弟妻史氏西鄉縣張維賢妻喬氏趙完璧妻鄧氏路啟鴙妻王氏向從周妻陳氏沔縣李生張氏肯妻季氏李柟妻陸氏李繼白妻郭氏苗時亨妻張晝臺妻劉氏馬騮妻張氏杜鋕妻劉氏鳳縣彭博萬妻馮氏曺自霜妻辛氏王禄妻董氏羅世傑妻曺氏羅禮妻呉氏畧陽縣譚可久妻劉氏唐宗璉妻周氏何澤祥妻髙氏趙維屏妻李氏湯興妻鄧氏劉堳妻姜氏郭洪妻何氏曾廷林妻陳氏何乾妻陳氏謝坪妻馬氏王玉楝妻李氏熊際龍妻吕氏生員黄經元妻黄氏藍永盛妻李氏葉長厚妻徐氏孫紹武妻呉氏馬廷仕妻張氏貞女周氏舉人劉培妻張氏生員劉坦之妻郝氏王嘉修妻汪氏拔貢劉體恕妻李氏姬應竒妻白氏生員王冲斗妻何氏生員劉可訓妻李氏王敬禹未婚妻曾氏俱於乾隆年間先後 旌表馬璽妻許氏褒城人夫亾守節乾隆年間 旌表廖士法妻孫氏西鄉人里中强暴欲迫汚之不從死乾隆十五年為旌表又藺氏南鄭人年十嵗適李國柱家童養 婦國柱稍長欲與苟合氏以禮自持被刄死乾隆二十五年 旌表焦思義聘妻全氏洋縣人未婚而思義亾氏奔往執䘮事舅姑䘮●盡禮又同縣王錫珩聘妻丁氏白定妻時氏貞女周氏俱乾隆年間先後 旌表宋愷未婚妻陳氏沔人夫亾守貞又同縣黄文華妻李氏生員王文燦妻杜氏俱以夫亾守節乾隆年間 旌表 |
| 15 [https://ctext.org/more.gif](https://ctext.org/wiki.pl?if=gb&chapter=150302) | 仙釋漢唐公房城固人王莽居攝二年為郡吏遇真人授以藥拔宅仙去或云李八百居寒泉山公房師事之公按公房後漢郡國志作公防歐陽修集古録作 昉洪括隸釋云隸法房字其户在側故人多不曉或作防或作昉皆誤唐張果梁泉人夏居豆積山冬居鸑鷟山明皇賜號曰道元先生五代僧子朗蜀王建時梁州大旱僧子朗具十石甕貯水身坐其中滅頂者凡三日雨皆霑足宋趙抱一梁泉人嘗遇一老人篋中取物餌之狀如蘆菔又與之小瓢中有藥如小豆戒曰遇有疾則施之自是絶粒宋真宗東封召見賜名抱一土産鐵城固縣出有鐵冶又畧陽縣亦産生鐵縠元和志興元貢絲綿絹府志畧陽縣出綿紬布南鄭沔縣畧陽皆産木綿麻苧元和志興元貢麻布洋州貢大麻布野苧布鳳州賦麻布洋縣志縣有苧溪出野苧紙寰宇記興元貢蠲紙漆元和志順政縣武興山多漆府志今褒城鳳縣皆産漆樺皮鳳縣出㯶唐書地理志洋州貢白交㯶氊鳳縣出鹿葺城固寜羌皆出麝香寰宇記鳳州興州洋州出□羊黒猿皆鳳縣出山鷄洋縣出錦鷄西鄉縣出密蠟元和志鴨水縣㕑山産木蜜府志今府境俱産蜜蠟翡翠畧陽縣出嘉魚出沔縣丙穴茶出西鄉縣歸仁山椒府境俱産出鳳縣白石鎮者佳紅花唐書地理志興元貢紅藍胭脂乳香西鄉縣出藥寰宇記鳳州産石槲葛根蓬累子元和志順政縣武興山多黄檗府志畧陽府出黄精石燕　石蟹俱寜羌州出興按舊志西鄉出金又唐書地理志 州貢珠砂今附記於此 |
| 16 [https://ctext.org/more.gif](https://ctext.org/wiki.pl?if=gb&chapter=150302) | 欽定大清一統志卷一百八十六 |