清族序

窃思先灵兆基宜深木本水源之感后裔衍庆更切支分派别之思矧当兵（丘）燹稍尤属清族之秋乎稽吾祖籍原係湖广省黄州府麻城县孝感乡人氏也迨后创业西邑黄选坪继又移居盐场洞口历有年所代繁昌自康熙以来又复西蜀四方台者已几经百年于兹矣族居两省世世子孙振振绳绳故虽山川险阻常怀异域之憾而昭穆攸分实庆一脉之不紊矣不幸嘉皇御（缷）极之元年岁在丙辰邪匪蜂起川陕蹂躏数年来睹兵马倥偬遂两地又割绝虽同气连支之杂渺不知异地之余遗犹有人否捌年冬幸有族长王成者见烽火之将熄念同支情深赴川清族始知川陕之伯叔兄弟长幼尊卑一经扰乱虽伤残过半而贻留犹存谓非吾族之大幸乎谓非先灵之默佑使然乎业是举合族之长少存没穷源索流编为一集俾后世子孙以便稽考倘后之人与我同老藉兹成规集而续之庶知本源之有自而更衍支派于无穷耳是为序

附王氏派

定如朝学宗 明位绍三中

崇尚勤俭德 世代永兴隆